title: 1982 m. birželio 14 d. Tarybos sprendimas, kuriuo Bendrijos vardu priimama Muitinių bendradarbiavimo tarybos rekomendacija dėl techninio bendradarbiavimo muitinių veiklos klausimais

text:
Svarbus teisinis pranešimas

|

31982D0456

Oficialusis leidinys L 204 , 12/07/1982 p. 0025 - 0026 specialusis leidimas suomių kalba: skyrius 2 tomas 3 p. 0127  specialusis leidimas švedų kalba: skyrius 2 tomas 3 p. 0127  specialusis leidimas ispanų kalba: skyrius 02 tomas 9 p. 0095  specialusis leidimas portugalų kalba skyrius 02 tomas 9 p. 0095

		Tarybos sprendimas1982 m. birželio 14 d.kuriuo Bendrijos vardu priimama Muitinių bendradarbiavimo tarybos rekomendacija dėl techninio bendradarbiavimo muitinių veiklos klausimais(82/456/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį,atsižvelgdama į Komisijos rekomendaciją,kadangi Bendrija gali priimti Muitinių bendradarbiavimo tarybos rekomendaciją dėl techninio bendradarbiavimo muitinių veiklos klausimais, kuri įsigaliotų nedelsiant;kadangi vis dėlto, atsižvelgiant į konkrečius Muitų sąjungos reikalavimus, reikėtų nustatyti specialų šios rekomendacijos įgyvendinimo metodą,NUSPRENDĖ:1 straipsnisŠiuo sprendimu Bendrijos vardu priimama 1981 m. birželio 18 d. Muitinių bendradarbiavimo tarybos rekomendacija dėl techninio bendradarbiavimo muitinių veiklos klausimais, kuri įsigalioja nedelsiant, taikant šį specialų įgyvendinimo metodą:Europos ekonominė bendrija siekia vykdyti rekomendacijoje numatytą techninį bendradarbiavimą pagal Bendrijos arba tam tikrų valstybių narių veiksmų programą, atsižvelgdama į tai, kad Europos ekonominės bendrijos institucijos neturi muitinės mokyklos.Minėtos rekomendacijos tekstas pridedamas prie šio sprendimo.2 straipsnisTarybos pirmininkas paskiria asmenį, įgaliotą informuoti Muitinių bendradarbiavimo tarybos Generalinį Sekretoriatą apie rekomendacijos priėmimą Bendrijos vardu ir jos įsigaliojimą nedelsiant ir apie 1 straipsnyje nurodytą specialų jos įgyvendinimo metodą.Priimta Liuksemburge, 1982 m. birželio 14 d.Tarybos varduPirmininkasP. de Keersmaeker--------------------------------------------------MUITINIŲ BENDRADARBIAVIMO TARYBOS REKOMENDACIJA1981 M. BIRŽELIO 18 D.DĖL TECHNINIO BENDRADARBIAVIMO MUITINIŲ VEIKLOS KLAUSIMAISMUITINIŲ BENDRADARBIAVIMO TARYBA,atsižvelgdama į Muitinių bendradarbiavimo tarybos steigimo konvencijos bendruosius tikslus, ypač į III straipsnio nuostatas dėl priemonių, skirtų muitinių veiklos klausimams suderinti ir suvienodinti,prisimindama 1977 m. Tarybos 49 ir 50 sesijų Nairobyje diskusijas, kurių metu buvo patvirtinta, jog Taryba turėtų aktyviau dalyvauti skatinant techninį bendradarbiavimą tarp išsivysčiusių ir besivystančių šalių bei plėsti bendrąją techninio bendradarbiavimo politiką,atkreipdama dėmesį į tai, kad dėl nuolatinės pasaulinės prekybos plėtros reikėtų patikslinti muitinės darbo metodus,atkreipdama dėmesį į tai, kad nors Taryba prisidėjo prie daugelio tarptautinių muitinių konvencijų sudarymo, siekiant palengvinti tarptautinę prekybą būtina imtis papildomų priemonių prisijungimui prie šių dokumentų skatinti arba jiems ratifikuoti,apsvarsčiusi gerus rezultatus, gautus išplėtus bendradarbiavimą su vyriausybinėmis ir nevyriausybinėmis tarptautinėmis organizacijomis muitinės veiklos srityje,būdama įsitikinusi, jog tarptautinis verslas taip pat suinteresuotas techninio bendradarbiavimo skatinimu,būdama įsitikinusi, jog atitinkamas muitinės pareigūnų mokymas yra viena iš būtinų sąlygų sklandžiam tarptautinės prekybos ir turizmo veikimui užtikrinti,norėdama, kad jos sekretoriatas galėtų ir toliau:1) bendradarbiauti su valstybėmis narėmis ir ES nepriklausančiomis valstybėmis, kurios to pageidauja, organizuojant dvišalius ir daugiašalius seminarus, mokymo kursus ir simpoziumus muitinių veiklos klausimais, ypač susijusiais su Tarybos administruojamomis konvencijomis ir kitais tarptautiniais dokumentais;2) bendradarbiauti su regioninėmis ir tarptautinėmis organizacijomis rengiant regioninius bei tarpregioninius seminarus muitinių veiklos klausimais,REKOMENDUOJA:Valstybėms, kurios yra arba nėra Tarybos narės, muitų ar ekonominėms sąjungoms:1) sudaryti galimybes priimti stažuotojus, muitinės ekspertus ir dėstytojus, juos siųsti arba jais keistis, šiuos tikslus įgyvendinant kuo plačiau naudotis Tarybos kanalais;2) prireikus ir pagal galimybes apsvarstyti kitų muitinių administracijų pareigūnų priėmimą į savo nacionalines muitinių mokyklas;3) organizuoti seminarus, kursus arba simpoziumus nacionalinių ir tarptautinių muitinės teisės aktų bei taisyklių ir jų taikymo klausimais, kuriuose galėtų dalyvauti kitų šalių dalyviai arba kurie būtų jiems skirti;4) apsvarstyti, kaip būtų galima toliau skatinti veiklą, skirtą techniniam bendradarbiavimui muitinių veikos klausimais plėtoti,PRAŠO:Šią rekomendaciją priėmusių Tarybai priklausančių ir nepriklausančių valstybių bei muitų ar ekonominių sąjungų pranešti Generaliniam Sekretoriui apie šios rekomendacijos priėmimą, nurodyti dieną, kurią jos pradės taikyti šią rekomendaciją, ir išdėstyti jos taikymo sąlygas. Generalinis Sekretorius perduoda šią informaciją šių valstybių muitinių administracijoms ir tokioms sąjungoms.--------------------------------------------------


title: 2012/780/: 2012 m. gruodžio 5 d. Komisijos sprendimas dėl prieigos prie Europos centrinės saugos rekomendacijų ir su jomis susijusių atsakymų saugyklos, sukurtos pagal Europos Parlamento ir Tarybos reglamento (ES) Nr. 996/2010 dėl civilinės aviacijos avarijų ir incidentų tyrimo ir prevencijos, kuriuo panaikinama Direktyva 94/56/EB, 18 straipsnio 5 dalį, teisių Tekstas svarbus EEE

text:
14.12.2012

               LT

               Europos Sąjungos oficialusis leidinys

               L 342/46

         KOMISIJOS SPRENDIMAS
   2012 m. gruodžio 5 d.
   dėl prieigos prie Europos centrinės saugos rekomendacijų ir su jomis susijusių atsakymų saugyklos, sukurtos pagal Europos Parlamento ir Tarybos reglamento (ES) Nr. 996/2010 dėl civilinės aviacijos avarijų ir incidentų tyrimo ir prevencijos, kuriuo panaikinama Direktyva 94/56/EB, 18 straipsnio 5 dalį, teisių
   (Tekstas svarbus EEE)
   (2012/780/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2010 m. spalio 20 d. Europos Parlamento ir Tarybos reglamentą (ES) Nr. 996/2010 dėl civilinės aviacijos avarijų ir incidentų tyrimo ir prevencijos, kuriuo panaikinama Direktyva 94/56/EB (1), ypač į jo 18 straipsnio 5 dalį,
   kadangi:

               (1)

               pagal Reglamento (ES) Nr. 996/2010 18 straipsnio 5 dalį Europos Komisija sukūrė Europos saugos rekomendacijų duomenų bazę, kuri pradėjo veikti 2012 m. vasario mėn.;

               (2)

               remiantis Reglamento (ES) Nr. 996/2010 18 straipsnio 5 dalimi, 1 dalyje nurodytoje duomenų bazėje saugomos visos pagal 17 straipsnio 1 ir 2 dalis saugos tyrimų institucijų pateiktos saugos rekomendacijos ir atsakymai. Joje taip pat saugomos iš trečiųjų šalių gautos saugos tyrimų institucijų saugos rekomendacijos;

               (3)

               pagal Reglamento (ES) Nr. 996/2010 7 straipsnio 3 dalies g punktą saugos tyrimų institucijos turi visiškąją prieigą prie 1 dalyje minimos duomenų bazės;

               (4)

               pagal Reglamento (ES) Nr. 996/2010 7 straipsnio 3 dalies a punktą Komisija paprašė, kad Europos civilinės aviacijos saugos tyrimų institucijų tinklas pateiktų nuomonę;

               (5)

               saugos rekomendacijos yra viešos, nes jomis dažnai baigiamos saugos tyrimų ataskaitos, kurios pagal Reglamentą (ES) Nr. 996/2010 turi viešą statusą. Be to, saugos rekomendacijos taip pat gali būti teikiamos raštuose, tarpiniuose pranešimuose arba ataskaitose ar saugumo studijose. Visais šiais atvejais rekomendacijų paviešinimas yra svarbus veiksnys, skatinantis rekomendacijų adresatus pateikti atsakymus ir didinti aviacijos sistemos saugą;

               (6)

               su saugos rekomendacijomis susijusių atsakymų statusas Reglamentu (ES) Nr. 996/2010 neapibrėžtas,

         PRIĖMĖ ŠĮ SPRENDIMĄ:
   1 straipsnis
   Dalykas
   Šiuo sprendimu nustatomos priemonės, susijusios su prieigos prie Europos saugos rekomendacijų duomenų bazės, kuri sukurta pagal Reglamento (ES) Nr. 996/2010 dėl civilinės aviacijos avarijų ir incidentų tyrimo ir prevencijos 18 straipsnio 5 dalį ir kurioje saugomos saugos tyrimų institucijų pateiktos arba gautos saugos rekomendacijos ir atsakymai, susiję su tomis institucijų pateiktomis saugos rekomendacijomis.
   2 straipsnis
   Saugos rekomendacijų statusas
   Visos 1 straipsnyje nurodytoje duomenų bazėje saugomos saugos rekomendacijos pateikiamos visuomenei viešai prieinamoje interneto svetainėje.
   3 straipsnis
   Su saugos rekomendacijomis susijusių atsakymų statusas
   1.   Prieiga prie atsakymų, susijusių su saugos rekomendacijomis, suteikiama tik saugos rekomendacijų adresatams.
   2.   Prašyti prieigos prie 1 straipsnyje minimoje duomenų bazėje saugomų atsakymų gali bet kuris saugos rekomendacijos adresatas, visų pirma valstybių narių civilinės aviacijos institucijos ir Europos aviacijos saugos agentūra. Prieigos prie atsakymų, saugomų 1 straipsnyje minimoje duomenų bazėje, gali prašyti ir už Europos Sąjungos ribų veikiančios saugos tyrimų institucijos.
   3.   Saugos rekomendacijų adresatai prašymus siunčia Europos Komisijai.
   4.   Europos Komisija įvertina prašymą ir kiekvienu konkrečiu atveju sprendžia, ar prašymas pagrįstas ir įgyvendinamas praktiškai.
   4 straipsnis
   Duomenų bazėje laikomos informacijos naudojimas
   Saugos rekomendacijos ir su jomis susiję atsakymai nenaudojami kaltei ar atsakomybei nustatyti.
   5 straipsnis
   Civilinės aviacijos įvykių, susijusių su saugos rekomendacijomis, statusas
   Prieigos prie informacijos apie civilinės aviacijos įvykius, susijusius su 1 straipsnyje minimomis saugos rekomendacijomis, sąlygos nustatytos 2007 m. lapkričio 12 d. Komisijos reglamentu (EB) Nr. 1321/2007, nustatančiu įgyvendinimo taisykles, pagal kurias centrinėje saugykloje integruojama civilinės aviacijos įvykių informacija, kuria keičiamasi pagal Europos Parlamento ir Tarybos direktyvą 2003/42/EB (2), ir 2007 m. rugsėjo 24 d. Komisijos reglamentu (EB) Nr. 1330/2007, nustatančiu informacijos apie civilinės aviacijos įvykius, nurodytus Europos Parlamento ir Tarybos direktyvos 2003/42/EB (3) 7 straipsnio 2 dalyje, suinteresuotosioms šalims skleidimo taisyklių taikymą.
   6 straipsnis
   Prieiga prie dokumentų ir asmens duomenų apsauga
   Šio sprendimo taikymas neturi įtakos 2001 m. gegužės 30 d. Europos Parlamento ir Tarybos reglamentui (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (4).
   Šis sprendimas taikomas laikantis 1995 m. spalio 24 d. Europos Parlamento ir Tarybos direktyvos 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo (5) ir 2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (6).
   7 straipsnis
   Įsigaliojimas
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2012 m. gruodžio 5 d.

            Komisijos vardu

            Pirmininkas

         José Manuel BARROSO

      (1)  OL L 295, 2010 11 12, p. 35.

      (2)  OL L 294, 2007 11 13, p. 3.

      (3)  OL L 295, 2007 11 14, p. 7.

      (4)  OL L 145, 2001 5 31, p. 43.

      (5)  OL L 281, 1995 11 23, p. 31.

      (6)  OL L 8, 2001 1 12, p. 1.


title: 2015 m. birželio 12 d. Valstybių narių vyriausybių atstovų sprendimas (ES, Euratomas) 2015/934 dėl Teisingumo Teismo generalinio advokato skyrimo

text:
18.6.2015

               LT

               Europos Sąjungos oficialusis leidinys

               L 151/24

         VALSTYBIŲ NARIŲ VYRIAUSYBIŲ ATSTOVŲ SPRENDIMAS (ES, Euratomas) 2015/934
   2015 m. birželio 12 d.
   dėl Teisingumo Teismo generalinio advokato skyrimo
   EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,
   atsižvelgdami į Europos Sąjungos sutartį, ypač į jos 19 straipsnį,
   atsižvelgdami į Sutartį dėl Europos Sąjungos veikimo, ypač į jos 253 ir 255 straipsnius,
   atsižvelgdami į Europos atominės energijos bendrijos steigimo sutartį, ypač į jos 106a straipsnio 1 dalį,
   kadangi:

               (1)

               keturiolikos Teisingumo Teismo teisėjų ir keturių generalinių advokatų kadencija baigiasi 2015 m. spalio 6 d. Be to, nuo 2015 m. spalio 7 d. Tarybos sprendimu 2013/336/ES (1) Teisingumo Teismo generalinių advokatų skaičius buvo padidintas iki vienuolikos. Reikėtų paskirti teisėjus ir generalinius advokatus laikotarpiui nuo 2015 m. spalio 7 d. iki 2021 m. spalio 6 d.;

               (2)

               Į Teisingumo Teismo generalinio advokato vietą buvo pasiūlyta Michal BOBEK kandidatūra;

               (3)

               Sutarties dėl Europos Sąjungos veikimo 255 straipsniu įsteigtas komitetas pateikė nuomonę dėl Michal BOBEK tinkamumo eiti Teisingumo Teismo generalinio advokato pareigas,

         PRIĖMĖ ŠĮ SPRENDIMĄ:
   1 straipsnis
   Michal BOBEK skiriamas Teisingumo Teismo generaliniu advokatu laikotarpiui nuo 2015 m. spalio 7 d. iki 2021 m. spalio 6 d.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2015 m. birželio 12 d.

            Pirmininkė

         I. JUHANSONE

      (1)  2013 m. birželio 25 d. Tarybos sprendimas 2013/336/ES, kuriuo padidinamas Europos Sąjungos Teisingumo Teismo generalinių advokatų skaičius (OL L 179, 2013 6 29, p. 92).


title: 2007/768/EB: 2007 m. lapkričio 19 d. Tarybos sprendimas dėl 2005 m. gruodžio 6 d. Ženevoje sudaryto Protokolo, iš dalies keičiančio TRIPS sutartį, priėmimo Europos bendrijos vardu

text:
29.11.2007

               LT

               Europos Sąjungos oficialusis leidinys

               L 311/35

         TARYBOS SPRENDIMAS
   2007 m. lapkričio 19 d.
   dėl 2005 m. gruodžio 6 d. Ženevoje sudaryto Protokolo, iš dalies keičiančio TRIPS sutartį, priėmimo Europos bendrijos vardu
   (2007/768/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 straipsnio 5 dalį kartu su 300 straipsnio 2 dalies pirmos pastraipos pirmu sakiniu ir 3 dalies antra pastraipa,
   atsižvelgdama į Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               2001 m. lapkričio 14 d. Dohoje ketvirtoji Pasaulio prekybos organizacijos (toliau – PPO) Ministrų Konferencijos sesija priėmė Deklaraciją dėl TRIPS sutarties ir visuomenės sveikatos (PPO dok. WT/MIN(01)/DEC/2).

               (2)

               Pagal tos deklaracijos 6 dalį TRIPS tarybai buvo pavesta skubiai išspręsti problemą dėl sunkumų, su kuriais gali susidurti PPO narės, turinčios nepakankamus arba neturinčios jokių farmacijos sektoriaus gamybos pajėgumų, joms veiksmingai besinaudojant privalomu licencijavimu pagal Sutartį dėl intelektinės nuosavybės teisių aspektų, susijusių su prekyba (toliau – TRIPS sutartis).

               (3)

               2003 m. rugpjūčio 30 d. PPO generalinė taryba priėmė laikiną sprendimą dėl Deklaracijos dėl TRIPS sutarties ir visuomenės sveikatos 6 dalies įgyvendinimo.

               (4)

               To sprendimo 11 dalyje numatoma, kad šis sprendimas, taip pat jame suteikiamos išimtys, nustoja galioti kiekvienai narei tą dieną, kai tai narei įsigalioja sprendimo nuostatas pakeičianti TRIPS sutarties pataisa.

               (5)

               2005 m. gruodžio 6 d., siekdama 2003 m. rugpjūčio 30 d. sprendimą pakeisti į TRIPS sutarties pataisą, PPO generalinė taryba priėmė Protokolą, iš dalies keičiantį TRIPS sutartį, ir pateikė jį PPO narėms pritarti.

               (6)

               Protokolo 3 dalyje numatoma, kad šį Protokolą narės galės priimti iki 2007 m. gruodžio 1 d. arba tokios vėlesnės datos, dėl kurios gali nuspręsti Ministrų Konferencija.

               (7)

               Komisija Bendrijos vardu dalyvavo derybose dėl Protokolo.

               (8)

               Pagal Sutarties 133 straipsnio 5 dalį Bendrija turi įgaliojimus sudaryti susitarimus intelektinės nuosavybės komercinių aspektų srityje.

               (9)

               Protokolas turėtų būti priimamas Bendrijos vardu.

               (10)

               Priėmimo dokumente Bendrija pagal Sutarties 300 straipsnio 7 dalį taip pat patvirtina, kad Protokolas bus privalomas jos valstybėms narėms,

         NUSPRENDĖ:
   1 straipsnis
   Bendrijos vardu priimamas 2005 m. gruodžio 6 d. Ženevoje sudarytas Protokolas, iš dalies keičiantis TRIPS sutartį.
   Protokolo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį, įgaliotą PPO generaliniam direktoriui pateikti Protokolo priėmimo dokumentą.
   3 straipsnis
   Priėmimo dokumente Bendrija pagal Sutarties 300 straipsnio 7 dalį patvirtina, kad Protokolas bus privalomas jos valstybėms narėms.

      Priimta Briuselyje, 2007 m. lapkričio 19 d.

            Tarybos vardu

            Pirmininkas

         L. AMADO

      (1)  2007 m. spalio 24 d. pritarimas (dar nepaskelbta Oficialiajame leidinyje).
    ---documentbreak---

               29.11.2007

               LT

               Europos Sąjungos oficialusis leidinys

               L 311/37

         VERTIMAS
   PROTOKOLAS
   iš dalies keičiantis TRIPS sutartį
   PASAULIO PREKYBOS ORGANIZACIJOS NARĖS;
   atsižvelgdamos į Generalinės Tarybos sprendimą dokumente WT/L/641, priimtą pagal Marakešo sutarties, įsteigiančios Pasaulio prekybos organizaciją (toliau – PPO sutartis), X straipsnio 1 dalį;
   SUSITARIA:

               1.

               Sutartis dėl intelektinės nuosavybės teisių aspektų, susijusių su prekyba (toliau – TRIPS sutartis), įsigaliojus Protokolui pagal 4 dalį, iš dalies pakeičiama pagal šio Protokolo priedą, po 31 straipsnio įterpiant 31a straipsnį ir po 73 straipsnio įterpiant TRIPS sutarties priedą.

               2.

               Jokių šio Protokolo nuostatų atžvilgiu išlygos negalimos be kitų narių sutikimo.

               3.

               Šį Protokolą narės galės priimti iki 2007 m. gruodžio 1 d. arba tokios vėlesnės datos, dėl kurios gali nuspręsti Ministrų Konferencija.

               4.

               Šis Protokolas įsigalioja pagal PPO susitarimo X straipsnio 3 dalį.

               5.

               Šis Protokolas deponuojamas Pasaulio prekybos organizacijos generaliniam direktoriui, kuris nedelsdamas kiekvienai PPO narei pateikia patvirtintą šio Protokolo kopiją ir pranešimus apie kiekvieną priėmimą pagal 3 dalį.

               6.

               Šis Protokolas registruojamas pagal Jungtinių Tautų chartijos 102 straipsnio nuostatas.

      Priimta du tūkstančiai penktų metų gruodžio šeštą dieną Ženevoje, vienu egzemplioriumi anglų, prancūzų ir ispanų kalbomis. Visi tekstai yra autentiški.

   PROTOKOLO, IŠ DALIES KEIČIANČIO TRIPS SUTARTĮ, PRIEDAS
   31a straipsnis
   1.   Eksportuojančios narės įsipareigojimai pagal 31 straipsnio f dalį netaikomi jai išduodant privalomą licenciją, tiek, kiek tai reikalinga farmacinio (-ių) produkto (-ų) gamybai ir eksportui į kriterijus atitinkančią (-ias) importuojančią (-ias) narę (-es) pagal šios Sutarties priedo 2 dalyje nustatytas sąlygas.
   2.   Kai eksportuojanti narė pagal šiame straipsnyje ir šios Sutarties priede numatytą sistemą išduoda privalomą licenciją, toje narėje pagal 31 straipsnio h dalį sumokamas atitinkamas atlygis, atsižvelgiant į panaudojimo eksportuojančioje narėje ekonominę vertę importuojančios narės požiūriu. Kai privaloma licencija išduodama tiems patiems produktams reikalavimus atitinkančioje importuojančioje narėje, tos narės įsipareigojimas pagal 31 straipsnio h dalį netaikomas tiems produktams, už kuriuos atlygis pagal pirmą šios dalies sakinį sumokėtas eksportuojančioje narėje.
   3.   Siekiant masto ekonomijos, kuri leistų padidinti perkamąją galią farmacinių produktų atžvilgiu ir palengvintų jų vietos gamybą: kai besivystanti arba mažiausiai išsivysčiusi šalis PPO narė yra regioninės prekybos susitarimo, kurio bent pusė dabartinių narių yra šalys šiuo metu esančios Jungtinių Tautų mažiausiai išsivysčiusių šalių sąraše, šalis, kaip apibrėžta 1994 m. GATT XXIV straipsnyje ir 1979 m. lapkričio 28 d. Sprendime dėl diferencijuoto ir palankesnio režimo, savitarpiškumo ir aktyvesnio besivystančių šalių dalyvavimo (L/4903), tos narės įsipareigojimas pagal 31 straipsnio f dalį netaikomas tiek, kiek tai būtina, kad pagal privalomą licenciją toje narėje pagamintas arba importuotas farmacinis produktas galėtų būti eksportuotas į tų kitų besivystančių arba mažiausiai išsivysčiusių šalių, regioninės prekybos susitarimo šalių, kurios susiduria su ta pačia konkrečia sveikatos problema, rinkas. Susitariama, kad tai nepažeis teritorinio aptariamų patento teisių pobūdžio.
   4.   Narės neginčija priemonių, kurių imamasi pagal šio straipsnio ir šios Sutarties priedo nuostatas, numatytų 1994 m. GATT XXIII straipsnio 1b ir 1c pastraipose.
   5.   Šis straipsnis ir šios Sutarties priedas nepažeidžia teisių, įsipareigojimų ir lankstumo nuostatų, numatytų narėms pagal šios Sutarties nuostatas, išskyrus 31 straipsnio f ir h dalyse, taip pat teisių, įsipareigojimų ir lankstumo nuostatų, dar kartą patvirtintų Deklaracijos dėl TRIPS sutarties ir visuomenės sveikatos (WT/MIN(01)/DEC/2), ir jų aiškinimo. Šios teisės, įsipareigojimai ir lankstumo nuostatos taip pat neapribojamos tiek, kiek pagal privalomą licenciją pagaminti farmaciniai produktai gali būti eksportuojami pagal 31 straipsnio f dalies nuostatas.

      TRIPS SUTARTIES PRIEDAS

                  1.

                  31a straipsnyje ir šiame priede:

                              a)

                              farmacinis produktas – tai bet koks farmacijos sektoriaus patentuotas produktas arba produktas, pagamintas naudojant patentuotą procesą, reikalingas visuomenės sveikatos problemoms spręsti, kaip numatyta Deklaracijos dėl TRIPS sutarties ir visuomenės sveikatos dalyje (WT/MIN(01)/DEC/2). Susitariama, kad veikliosios medžiagos, reikalingos jo gamybai, ir diagnostiniai rinkiniai, reikalingi jo naudojimui, yra pridedami (1);

                              b)

                              reikalavimus atitinkanti importuojanti šalis narė – tai bet kuri mažiausiai išsivysčiusi šalis narė, ir bet kuri kita narė, pranešusi (2) TRIPS tarybai apie ketinimą taikyti 31a straipsnyje ir šiame priede numatytą sistemą (toliau – sistema) importui, susitariant, kad narė gali bet kada pranešti, kad ji taikys visą sistemą arba jos dalį, pavyzdžiui, tik nepaprastosios padėties šalyje arba kitų ypatingos skubos aplinkybių arba nekomercinio naudojimo visuomenės poreikiams tenkinti atveju. Pažymėtina, kad kai kurios narės netaikys sistemos importui (3), ir kad kai kurios kitos narės pareiškė, kad, jeigu jos taikys sistemą, tai darys tik nepaprastosios padėties šalyje arba kitų ypatingos skubos aplinkybių atveju;

                              c)

                              eksportuojanti narė – tai narė, kuri taiko sistemą, kad pagamintų farmacinius produktus reikalavimus atitinkančiai importuojančiai narei ir juos į ją eksportuotų.

                  2.

                  31a straipsnio 1 dalyje minėtos sąlygos yra šios:

                              a)

                              reikalavimus atitinkanti (-čios) importuojanti (-čios) šalis (-ys) narė (-ės) (4) TRIPS tarybai pateikė pranešimą (5), kuriame:

                                          i)

                                          nurodomi reikalingo (-ų) produkto (-ų) pavadinimai ir numatomi kiekiai (5);

                                          ii)

                                          patvirtinama, kad reikalavimus atitinkanti importuojanti šalis narė, išskyrus mažiausiai išsivysčiusią šalį narę, vienu iš būdų, nustatytų šio priedo priedėlyje, nustatė, kad aptariamam (-iems) produktui (-ams) ji turi nepakankamus arba neturi jokių farmacijos sektoriaus gamybos pajėgumų; ir

                                          iii)

                                          patvirtinama, kad kai farmacinis produktas yra patentuotas jos teritorijoje, ji išdavė arba ketina išduoti privalomą licenciją pagal šios Sutarties 31 ir 31a straipsnius bei šio priedo nuostatas (6);

                              b)

                              eksportuojančios narės pagal sistemą išduotoje privalomoje licencijoje numatomos tokios sąlygos:

                                          i)

                                          pagal licenciją gali būti gaminamas tik toks kiekis, koks yra būtinas reikalavimus atitinkančios (-ių) importuojančios (-ių) narės (-ių) poreikiams patenkinti, ir visi šie pagaminti produktai eksportuojami į šalį (-is) narę (-es), kuri (-ios) apie savo poreikius pranešė TRIPS tarybai;

                                          ii)

                                          pagal licenciją pagaminti produktai yra aiškiai identifikuojami kaip pagal sistemą pagaminti produktai, naudojant specialias etiketes arba žymėjimą. Tiekėjai turėtų tokius produktus atskirti naudodami specialią pakuotę ir (arba) specialų spalvinimą ir (arba) pagal pačių produktų formą tuo atveju, kai toks atskyrimas yra įmanomas ir neturi didelės įtakos kainai; ir

                                          iii)

                                          prieš išsiunčiant produktus, licencijos savininkas tinklavietėje (7) nurodo šią informaciją:

                                                      —

                                                      kiekius, tiekiamus į kiekvieną paskirties vietą, kaip minima pirmiau esančioje i įtraukoje, ir

                                                      —

                                                      išskirtinius produkto (-ų) bruožus, minimus pirmiau esančioje ii įtraukoje;

                              c)

                              eksportuojanti narė TRIPS tarybai praneša (8) apie licencijos išdavimą, taip pat jai taikomas sąlygas (9). Pateikiama tokia informacija: licencijos savininko vardas, pavardė ir adresas, produktas (-ai), kuriam (-iems) išduota licencija, kiekis (-iai), kuriam (-iems) ji išduota, šalis (-ys), į kurią (-ias) produktas (-ai) turi būti tiekiamas (-i), ir licencijos galiojimo terminas. Pranešime taip pat nurodomas pirmiau b pastraipos iii įtraukoje minimas tinklavietės adresas.

                  3.

                  Siekiant užtikrinti, kad pagal sistemą importuojami produktai būtų naudojami visuomenės sveikatos tikslams, dėl kurių jie importuojami, reikalavimus atitinkančios importuojančios narės pagal galimybes imasi pagrįstų priemonių, proporcingų jų administraciniams pajėgumams ir prekybos nukreipimo rizikai, kad užkirstų kelią produktų, kurie buvo importuoti į jų teritoriją pagal sistemą, grįžtamajam importui. Jei reikalavimus atitinkanti importuojanti narė, kuri yra besivystanti arba mažiausiai išsivysčiusi šalis narė, susiduria su sunkumais įgyvendindama šią nuostatą, išsivysčiusios šalys narės, paprašius ir abipusiai sutartais terminais ir sąlygomis, suteikia techninę ir finansinę paramą, kad palengvintų šios nuostatos įgyvendinimą.

                  4.

                  Šalys narės užtikrina galimybę pasinaudoti veiksmingomis teisinėmis priemonėmis, kad būtų užkirstas kelias produktų, pagamintų pagal sistemą ir nukreiptų į jų rinkas nesilaikant nuostatų, importui į jų teritoriją ir pardavimui joje, naudodamosi priemonėmis, kurių jau reikalaujama pagal šią Sutartį. Jei bet kuri narė mano, kad tokios priemonės šiam tikslui yra nepakankamos, tos narės prašymu šį klausimą gali apsvarstyti TRIPS taryba.

                  5.

                  Siekiant masto ekonomijos, kuri leistų padidinti perkamąją galią farmacinių produktų atžvilgiu ir palengvintų jų vietos gamybą, pripažįstama, kad sistemų, numatančių regioninių patentų, kurie būtų taikomi PPO narėse, išdavimą, aprašytų 31a straipsnio 3 dalyje, kūrimas turėtų būti skatinamas. Šiuo tikslu išsivysčiusios šalys narės įsipareigoja teikti techninę paramą, pagal šios Sutarties 67 straipsnį, taip pat kartu su kitomis susijusiomis tarpvyriausybinėmis organizacijomis.

                  6.

                  Narės pripažįsta poreikį skatinti farmacijos sektoriaus technologijos perdavimą ir gebėjimų stiprinimą, siekiant išspręsti problemą, su kuria susiduria narės, turinčios nepakankamus arba neturinčios jokių farmacijos sektoriaus gamybos pajėgumų. Šiuo tikslu reikalavimus atitinkančios importuojančios narės ir eksportuojančios narės yra raginamos taikyti sistemą taip, kad būtų remiamas šis tikslas. Narės įsipareigoja bendradarbiauti ir skirti ypatingą dėmesį farmacijos sektoriaus technologijos perdavimui ir gebėjimų stiprinimui, vykdant veiklą pagal šios Sutarties 66.2 straipsnį, Deklaracijos dėl TRIPS sutarties ir visuomenės sveikatos 7 dalį, ir bet kokią kitą susijusią TRIPS tarybos veiklą.

                  7.

                  TRIPS taryba kiekvienais metais apžvelgia sistemos funkcionavimą, siekdama užtikrinti jos veiksmingą veikimą, ir kasmet Generalinei Tarybai pateikia ataskaitą apie jos veikimą.

      TRIPS SUTARTIES PRIEDO PRIEDĖLIS
      Farmacijos sektoriaus gamybos pajėgumų įvertinimas
      Mažiausiai išsivysčiusios šalys narės laikomos turinčiomis nepakankamus arba neturinčiomis jokių farmacijos sektoriaus gamybos pajėgumų.
      Kitoms reikalavimus atitinkančioms importuojančioms narėms nepakankami arba jokių farmacijos sektoriaus gamybos pajėgumų aptariamam (-iems) produktui (-ams) gali būti nustatomi vienu iš šių būdų:

                  i)

                  aptariamoji narė nustatė, kad ji neturi farmacijos sektoriaus gamybos pajėgumų;
                  arba

                  ii)

                  jei narė turi tam tikrus šio sektoriaus gamybos pajėgumus, ji ištyrė šiuos pajėgumus ir nustatė, kad be pajėgumų, kuriuos savo nuosavybėje turi arba kontroliuoja patento savininkas, šiuo metu pajėgumų nepakanka jos poreikiams patenkinti. Kai nustatoma, kad tokių pajėgumų pakanka narės poreikiams patenkinti.

      (1)  Ši pastraipa nepažeidžia 1b dalies.

      (2)  Susitariama, kad norint taikyti sistemą, šį pranešimą nebūtinai turi būti patvirtinusi PPO institucija.

      (3)  Australija, Kanada, Europos Bendrijos, su savo valstybėmis narėmis 31a straipsnio ir šio priedo tikslams, Islandija, Japonija, Naujoji Zelandija, Norvegija, Šveicarija ir Jungtinės Amerikos Valstijos.

      (4)  31a straipsnio 3 dalyje minimos regioninės organizacijos gali pateikti bendrus pranešimus, kuriuose pateikiama pagal šią pastraipą reikalaujama informacija, reikalavimus atitinkančios importuojančios šalies narės, kuri taiko sistemą ir yra jos šalis, vardu, tai šaliai sutikus.

      (5)  Pranešimą sistemai skirtoje PPO tinklavietėje viešai paskelbs PPO sekretoriatas.

      (6)  Ši pastraipa nepažeidžia šio susitarimo 66.1 straipsnio.

      (7)  Licencijos savininkas šiuo tikslu gali naudoti savo tinklavietę arba, padedant PPO sekretoriatui, sistemai skirtą PPO tinklavietės puslapį.

      (8)  Susitariama, kad norint taikyti sistemą, šį pranešimą nebūtinai turi būti patvirtinusi PPO institucija.

      (9)  Pranešimą sistemai skirtoje PPO tinklavietėje viešai paskelbs PPO sekretoriatas.


title: 2013/457/ES: 2013 m. rugsėjo 16 d. Tarybos sprendimas dėl Europos Sąjungos tarnautojų teismo teisėjo skyrimo

text:
18.9.2013

               LT

               Europos Sąjungos oficialusis leidinys

               L 247/37

         TARYBOS SPRENDIMAS
   2013 m. rugsėjo 16 d.
   dėl Europos Sąjungos tarnautojų teismo teisėjo skyrimo
   (2013/457/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 257 straipsnio ketvirtą pastraipą,
   atsižvelgdama į Europos atominės energijos bendrijos steigimo sutartį, ypač į jos 106a straipsnio 1 dalį,
   kadangi:

               (1)

               nuo 2013 m. spalio 1 d. atsistatydinus Irenai BORUTAI, pagal Protokolo Nr. 3 dėl Europos Sąjungos Teisingumo Teismo statuto, pridėto prie Europos Sąjungos sutarties, Sutarties dėl Europos Sąjungos veikimo ir Europos atominės energijos bendrijos steigimo sutarties, I priedo 2 straipsnį ir 3 straipsnio 1 dalį laikotarpiui nuo 2013 m. spalio 1 d. iki 2019 m. rugsėjo 30 d. turėtų būti paskirtas Europos Sąjungos tarnautojų teismo (toliau – Tarnautojų teismas) teisėjas;

               (2)

               buvo paskelbtas viešas kvietimas teikti kandidatūras (1);

               (3)

               Protokolo Nr. 3 I priedo 3 straipsnio 3 dalyje nurodyto komiteto posėdžiai įvyko 2013 m. birželio 4–5 d. ir liepos 2–3 d. Po diskusijų komitetas pateikė nuomonę dėl kandidatų tinkamumo eiti Tarnautojų teismo teisėjų pareigas ir prie nuomonės pridėjo tinkamiausios aukšto lygio patirties turinčių kandidatų sąrašą;

               (4)

               todėl iš pirmiau minėto kandidatų sąrašo laikotarpiui nuo 2013 m. spalio 1 d. iki 2019 m. rugsėjo 30 d. reikėtų paskirti vieną asmenį, siekiant užtikrinti subalansuotą Tarnautojų teismo narių sudėtį, skiriant juos iš valstybių narių piliečių iš kuo platesnės geografinės teritorijos ir atsižvelgiant į atstovaujamas nacionalines teisines sistemas,

         PRIĖMĖ ŠĮ SPRENDIMĄ:
   1 straipsnis
   Europos Sąjungos tarnautojų teismo teisėju laikotarpiui nuo 2013 m. spalio 1 d. iki 2019 m. rugsėjo 30 d. skiriamas Jesper SVENNINGSEN.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2013 m. rugsėjo 16 d.

            Tarybos vardu

            Pirmininkas

         L. LINKEVIČIUS

      (1)  OL C 82, 2013 3 21, p. 5.


title: 2016 m. gruodžio 21 d. Tarybos sprendimas (BUSP) 2016/2382, kuriuo įsteigiamas Europos saugumo ir gynybos koledžas (ESGK) ir panaikinamas Sprendimas 2013/189/BUSP

text:
23.12.2016

               LT

               Europos Sąjungos oficialusis leidinys

               L 352/60

         TARYBOS SPRENDIMAS (BUSP) 2016/2382
   2016 m. gruodžio 21 d.
   kuriuo įsteigiamas Europos saugumo ir gynybos koledžas (ESGK) ir panaikinamas Sprendimas 2013/189/BUSP
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnio 1 dalį ir 42 straipsnio 4 dalį bei 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2005 m. liepos 18 d. Taryba priėmė Bendruosius veiksmus 2005/575/BUSP, įsteigiančius Europos saugumo ir gynybos koledžą (ESGK) (1). Tie bendrieji veiksmai buvo pakeisti Bendraisiais veiksmais 2008/550/BUSP (2). Tie bendrieji veiksmai vėliau buvo pakeisti Tarybos sprendimu 2013/189/BUSP (3);

               (2)

               2008 m. lapkričio mėn. Taryba priėmė pagal programos „Erasmus“ pavyzdį parengtą Europos iniciatyvos dėl jaunų karininkų mainų schemą (4), ir susitarė, kad už įgyvendinimą atsakinga darbo grupė posėdžiaus ESGK vykdomojoje akademinėje taryboje;

               (3)

               2016 m. liepos 15 d. ESGK valdymo komitetas susitarė dėl rekomendacijų dėl ESGK ateities perspektyvų;

               (4)

               ESGK mokomoji ir švietimo veikla turi būti vykdoma BSGP/BUSP srityje, įskaitant konfliktų stabilizavimo, konfliktų sprendimo ir tvariam vystymuisi reikalingų sąlygų sritis;

               (5)

               nors ESGK personalą turėtų daugiausia sudaryti deleguotieji darbuotojai, gali prireikti, jog administracinio ir finansų asistento pareigas užimtų sutartininkas;

               (6)

               vadovaujantis Tarybos sprendimu 2010/427/ES (5), EIVT turėtų teikti ESGK paramą, kurią anksčiau jam teikė Tarybos Generalinis sekretoriatas,

         PRIĖMĖ ŠĮ SPRENDIMĄ:
   I SKYRIUS

      ĮSTEIGIMAS, MISIJA, TIKSLAI IR UŽDUOTYS

   1 straipsnis
   Įsteigimas
   Šiuo sprendimu įsteigiamas Europos saugumo ir gynybos koledžas (ESGK).
   2 straipsnis
   Misija
   ESGK teikia mokymo ir švietimo paslaugas Sąjungos bendros saugumo ir gynybos politikos (BSGP) srityje platesniame bendros užsienio ir saugumo politikos (BUSP) kontekste Europos lygmeniu siekiant plėsti ir ugdyti bendrą civilinio ir karinio personalo supratimą apie BSGP ir BUSP ir nustatyti bei platinti geriausios praktikos pavyzdžius, susijusius su įvairiais BSGP ir BUSP klausimais, jam vykdant mokymo ir švietimo veiklą (toliau – ESGK mokymo ir švietimo veikla).
   3 straipsnis
   Tikslai
   ESGK tikslai yra šie:

               a)

               toliau plėtoti bendrą Europos saugumo ir gynybos kultūrą Sąjungoje ir propaguoti ES sutarties 21 straipsnio 1 dalyje nustatytus principus už Sąjungos ribų;

               b)

               skatinti geresnį BSGP – vienos iš esminių BUSP dalių – supratimą;

               c)

               Sąjungos institucijas ir misijas aprūpinti kompetentingais darbuotojais, galinčiais veiksmingai dirbti sprendžiant visus BSGP ir BUSP klausimus;

               d)

               valstybių narių administracijas ir personalą aprūpinti kompetentingais darbuotojais, turinčiais žinių apie Sąjungos politikos kryptis, institucijas ir procedūras BUSP ir BSGP srityje;

               e)

               BSGP misijų ir operacijų personalui suteikti bendrą supratimą apie BSGP misijų ir operacijų vykdymo principus ir bendros Europos tapatybės suvokimą;

               f)

               suteikti mokymo ir švietimo paslaugas, atitinkančias BSGP misijų ir operacijų poreikius mokymo ir švietimo srityse;

               g)

               remti Sąjungos partnerystes BSGP ir BUSP srityje, ypač partnerystes su tomis valstybėmis, kurios dalyvauja BSGP misijose;

               h)

               remti civilinį krizių valdymą, be kita ko, konfliktų prevencijos ir tvariam vystymuisi reikalingų sąlygų kūrimo ar išsaugojimo srityse;

               i)

               propaguoti Europos iniciatyvą dėl jaunų karininkų mainų;

               j)

               padėti skatinti mokymo ir švietimo veiklos dalyvių profesinius santykius bei ryšius.

         Atitinkamais atvejais dėmesys skiriamas suderinamumui su kita Sąjungos veikla užtikrinti.
   4 straipsnis
   ESGK užduotys
   1.   Pagrindinės ESGK užduotys, laikantis jo misijos ir tikslų, yra organizuoti ir vykdyti ESGK mokymo ir švietimo veiklą BSGP ir BUSP srityje.
   2.   ESGK mokymo ir švietimo veikla apima:

               a)

               bazinio ir aukštesnio lygio kursų, kuriais skatinamas bendras supratimas apie BSGP ir BUSP, rengimą;

               b)

               lyderystės ugdymo kursų rengimą;

               c)

               kursų, kuriais tiesiogiai remiamos BSGP misijos ir operacijos, įskaitant mokymus ir švietimą prieš misijas ir misijų ar operacijų metu, rengimą;

               d)

               kursų, kuriais remiamos ES partnerystės ir valstybės, dalyvaujančios BSGP misijose ir operacijose, rengimą;

               e)

               modulių, kuriais remiamas civilinis ir karinis mokymas ir švietimas BSGP ir BUSP srityje, rengimą;

               f)

               BSGP ir BUSP kursų, seminarų, programų ir konferencijų, skirtų specialistų auditorijai arba specifinėms temoms, rengimą;

               g)

               bendrų modulių, vykdomų pagal Europos iniciatyvą dėl jaunų karininkų mainų, paskatintą Erasmus programos, rengimą.

         ESGK taip pat remia bei propaguoja europinius semestrus ir jungtines magistrantūros programas naudodamasis pirmoje pastraipoje nurodytais bendrais moduliais, nors oficialiai tai nėra ESGK mokymo ir švietimo veikla.
   9 straipsnyje nurodytam Valdymo komitetui (toliau – Valdymo komitetas) nusprendus, vykdoma kita mokymo ir švietimo veikla.
   3.   Be 2 dalyje nurodytos veiklos, ESGK visų pirma:

               a)

               remia santykius, kuriuos turi užmegzti 5 straipsnio 1 dalyje nurodyti institutai, veikiantys toje dalyje nurodytame tinkle (toliau – tinklas);

               b)

               eksploatuoja ir toliau plėtoja e. mokymosi sistemą, kuri skirta mokymo ir švietimo veiklai BSGP ir BUSP srityje remti arba – ypatingomis aplinkybėmis – naudojama kaip atskira mokymo ir švietimo veikla;

               c)

               rengia bei tiekia BSGP ir BUSP srities mokymo ir švietimo medžiagą, taip pat naudodamasis jau parengta atitinkama medžiaga;

               d)

               remia ankstesnių mokymų dalyvių asociaciją;

               e)

               remia valstybių narių mokymo ir švietimo institutų mainų programas BSGP ir BUSP srityje;

               f)

               veikia kaip Goalkeeper projekto Schoolmaster modulio skyriaus administratorius ir tuo moduliu prisideda prie metinės Sąjungos mokymo programos BSGP srityje;

               g)

               remia mokymo ir švietimo veiklos konfliktų prevencijos, civilinio krizių valdymo, tvariam vystymuisi reikalingų sąlygų kūrimo ar išsaugojimo, saugumo sektoriaus reformų iniciatyvų, taip pat informuotumo apie kibernetinį saugumą ir hibridines grėsmes skatinimo srityse valdymą;

               h)

               rengia ir veda kasmetinę dalyvių tinklo konferenciją, kurioje susitinka civilinio ir karinio mokymo ir švietimo BSPG srityje ekspertai iš valstybių narių mokymo ir švietimo institutų ir ministerijų bei prireikus atitinkami mokymo ir švietimo srities išorės subjektai, ir

               i)

               palaiko santykius su atitinkamais subjektais laisvės, saugumo ir teisingumo srityje, vystymosi ir bendradarbiavimo srityje, taip pat su atitinkamomis tarptautinėmis organizacijomis.

         II SKYRIUS

      VEIKLOS ORGANIZAVIMAS

   5 straipsnis
   Tinklas
   1.   ESGK organizuojamas kaip tinklas, jungiantis valstybių narių nurodytus Sąjungos civilinius ir karinius institutus, koledžus, akademijas, universitetus, institucijas bei kitus subjektus, kurie sprendžia saugumo ir gynybos politikos klausimus, taip pat Europos Sąjungos saugumo studijų institutą (toliau – ESSSI).
   ESGK užmezga glaudžius ryšius su Sąjungos institucijomis ir atitinkamomis Sąjungos agentūromis, visų pirma su:

               a)

               ES teisėsaugos mokymo agentūra (CEPOL);

               b)

               Europos sienų ir pakrančių apsaugos agentūra (Frontex);

               c)

               Europos gynybos agentūra (EGA);

               d)

               Europos palydovų centru (ES SatCen) ir

               e)

               Europos policijos biuru (Europolu).

         2.   Prireikus tarptautinės, tarpvyriausybinės, Vyriausybinės ir nevyriausybinės organizacijos gali gauti asocijuotųjų tinklo partnerių (ATP) statusą; dėl šio statuso suteikimo išsamios tvarkos susitaria Valdymo komitetas.
   3.   Bendra atsakomybė už ESGK veiklą tenka Sąjungos vyriausiajam įgaliotiniui užsienio reikalams ir saugumo politikai (toliau – vyriausiasis įgaliotinis).
   6 straipsnis
   Europos Sąjungos saugumo studijų instituto vaidmuo
   1.   ESGK tinklui priklausantis ESSSI bendradarbiauja su ESGK suteikdamas galimybę ESGK, jam vykdant mokymo veiklą, naudotis savo ekspertinėmis žiniomis ir žinių kaupimo pajėgumais, be kita ko, ESSSI publikacijomis, kiek jam leidžia pajėgumai.
   2.   Visų pirma ESSSI organizuoja ESSSI analitikų vedamas paskaitas ir prisideda prie tolesnio ESGK e. mokymosi turinio plėtojimo.
   3.   ESSSI taip pat remia ESGK absolventų asociaciją.
   7 straipsnis
   Teisnumas ir veiksnumas
   1.   ESGK turi teisnumą ir veiksnumą, kuris būtinas tam, kad jis galėtų:

               a)

               atlikti savo užduotis ir pasiekti savo tikslus;

               b)

               sudaryti sutartis ir administracinius susitarimus, kurie būtini siekiant užtikrinti jo veikimą, be kita ko, deleguoti darbuotojus ir įdarbinti sutartininkus, įsigyti įrangą, visų pirma mokymo įrangą;

               c)

               turėti banko sąskaitas ir

               d)

               būti teismo proceso šalimi.

         2.   Visi įsipareigojimai, kurie gali kilti pagal ESGK sudarytas sutartis, padengiami lėšomis, gautomis pagal 16 ir 17 straipsnius.
   8 straipsnis
   Struktūra
   Nustatoma ši ESGK struktūra:

               a)

               Valdymo komitetas, atsakingas už bendrą ESGK mokymo ir švietimo veiklos koordinavimą ir vadovavimą jai;

               b)

               Vykdomoji akademinė taryba (toliau – taryba), atsakinga už ESGK mokymo ir švietimo veiklos kokybės ir nuoseklumo užtikrinimą;

               c)

               ESGK vadovas (toliau – vadovas), kuris yra vienintelis ESGK teisinis atstovas, atsakingas už ESGK finansinį ir administracinį valdymą; jis taip pat atsakingas už komiteto ir tarybos konsultavimą ESGK veiklos organizavimo ir valdymo klausimais;

               d)

               ESGK sekretoriatas (toliau – sekretoriatas), kuris padeda vadovui atlikti jo užduotis, visų pirma padėti tarybai užtikrinti bendrą ESGK mokymo ir švietimo veiklos kokybę ir nuoseklumą.

         9 straipsnis
   Valdymo komitetas
   1.   Valdymo komitetas, kurį sudaro po vieną kiekvienos valstybės narės paskirtą atstovą, yra ESGK sprendimus priimantis organas. Kiekvienam komiteto nariui atstovauti ar jį lydėti gali pakaitinis narys.
   2.   Valdymo komiteto narius į komiteto posėdžius gali lydėti ekspertai.
   3.   Valdymo komitetui pirmininkauja atitinkamą patirtį turintis vyriausiojo įgaliotinio atstovas. Komiteto posėdžiai vyksta bent keturis kartus per metus.
   4.   Į Sąjungą stojančiųjų valstybių atstovai gali dalyvauti Valdymo komiteto posėdžiuose kaip aktyvūs stebėtojai.
   5.   Vadovas, kiti ESGK darbuotojai, tarybos pirmininkas ir, atitinkamais atvejais, įvairių tarybos sudėčių pirmininkai, taip pat Komisijos ir kitų ES institucijų, įskaitant EIVT, atstovas dalyvauja Valdymo komiteto posėdžiuose be teisės balsuoti.
   6.   Valdymo komiteto užduotys yra:

               a)

               patvirtinti ir reguliariai peržiūrėti ESGK mokymo ir švietimo veiklą, kurioje atsispindi ESGK mokymo ir švietimo reikalavimai, dėl kurių buvo susitarta;

               b)

               patvirtinti ESGK metinę akademinę programą;

               c)

               pasirinkti mokymo ir švietimo veiklą, kurią vykdys ESGK, ir nustatyti jos prioritetus, atsižvelgiant į ESGK suteiktus išteklius, taip pat nustatytus mokymo bei švietimo reikalavimus;

               d)

               atrinkti valstybę (-es) narę (-es), kuri (-ios) bus ESGK mokymo ir švietimo veiklos priimančioji (-iosios) šalis (-ys), ir institutus, kurie vykdys šią veiklą;

               e)

               nuspręsti pradėti konkrečią ESGK mokymo ir švietimo veiklą dalyvaujant trečiosioms šalims, atsižvelgiant į Politinio ir saugumo komiteto nustatytą bendrą politinę sistemą;

               f)

               priimti visos ESGK mokymo ir švietimo veiklos programas;

               g)

               susipažinti su kursų įvertinimo ataskaitomis;

               h)

               susipažinti su ESGK mokymo ir švietimo veiklos bendrąja metine ataskaita ir priimti joje pateiktas rekomendacijas, kurios vėliau bus persiunčiamos atitinkamiems Tarybos organams;

               i)

               nustatyti bendras tarybos darbo gaires;

               j)

               paskirti Vykdomosios akademinės tarybos pirmininkus ir patvirtinti įvairias jos sudėtis;

               k)

               priimti būtinus sprendimus dėl ESGK veikimo, jeigu sprendimai nėra skirti kitiems organams;

               l)

               patvirtinti metinį biudžetą ir visus taisomuosius biudžetus, remiantis vadovo pasiūlymais;

               m)

               patvirtinti metines finansines ataskaitas ir patvirtinti, kad vadovas biudžetą įvykdė;

               n)

               patvirtinti papildomas taisykles, taikytinas ESGK administruojamoms išlaidoms;

               o)

               patvirtinti visus finansavimo ir techninius susitarimus su Komisija, EIVT, Sąjungos agentūra ar valstybe nare dėl ESGK išlaidų finansavimo arba įvykdymo;

               p)

               padėti organizuoti vadovo atrankos procesą, kaip apibrėžta 11 straipsnio 3 dalyje.

         7.   Valdymo komitetas patvirtina savo darbo tvarkos taisykles.
   8.   Išskyrus finansinių taisyklių, taikomų ESGK finansuojamoms išlaidoms ir jo finansavimui, 2 straipsnio 6 dalyje numatytą atvejį, Valdymo komitetas sprendimus priima kvalifikuota balsų dauguma, kaip apibrėžta Europos Sąjungos sutarties 16 straipsnio 4 dalyje.
   10 straipsnis
   Vykdomoji akademinė taryba
   1.   Tarybą sudaro vyresnieji pareigūnai, atstovaujantys tiems civiliniams ir kariniams institutams bei kitiems subjektams, kuriuos valstybės narės nurodė ESGK mokymo ir švietimo veiklai remti, ir ESSSI direktorius arba jo atstovas.
   2.   Tarybos pirmininką iš jos narių skiria Valdymo komitetas.
   3.   Tarybos posėdžiuose dalyvauti kviečiami Komisijos ir EIVT atstovai.
   4.   Asocijuotųjų tinklo partnerių vyresnieji atstovai kviečiami dalyvauti tarybos posėdžiuose kaip aktyvūs stebėtojai.
   5.   Dalyvauti tarybos posėdžiuose stebėtojų teisėmis gali būti kviečiami mokslo ekspertai ir Sąjungos bei nacionalinių institucijų vyresnieji pareigūnai. Prireikus ir atsižvelgiant į kiekvieną konkretų atvejį mokslo ekspertai ir vyresnieji pareigūnai, tinklo nariais nesančių institutų atstovai gali būti kviečiami dalyvauti tarybos posėdžiuose.
   6.   Tarybos užduotys yra:

               a)

               teikti mokslines konsultacijas ir rekomendacijas Valdymo komitetui;

               b)

               pasitelkiant tinklą įgyvendinti sutartą metinę akademinę programą;

               c)

               prižiūrėti e. mokymosi sistemą;

               d)

               parengti visos ESGK mokymo ir švietimo veiklos programas;

               e)

               užtikrinti bendrą visų institutų vykdomos ESGK mokymo ir švietimo veiklos koordinavimą;

               f)

               peržiūrėti praėjusiais akademiniais metais vykdytos mokymo ir švietimo veiklos standartus;

               g)

               teikti pasiūlymus Valdymo komitetui dėl mokymo ir švietimo veiklos ateinančiais akademiniais metais;

               h)

               užtikrinti sistemingą visos ESGK mokymo ir švietimo veiklos vertinimą ir tvirtinti kurso įvertinimo ataskaitas;

               i)

               prisidėti prie ESGK veiklos bendrosios metinės ataskaitos projekto rengimo;

               j)

               remti pagal programos „Erasmus“ pavyzdį parengtos Europos iniciatyvos dėl jaunų karininkų mainų įgyvendinimą.

         7.   Vykdydama savo užduotis taryba gali posėdžiauti įvairia konkretiems projektams skirta sudėtimi. Taryba parengia taisykles ir priemones tų sudėčių sudarymui ir veikimui reglamentuoti; tas sudėtis tvirtina Valdymo komitetas. Kiekviena sudėtis pateikia visai tarybai ataskaitą apie savo veiklą bent kartą per metus, po to jos įgaliojimai gali būti pratęsti.
   8.   Tarybai ir kiekvienai jos sudėčiai paramą teiks ir padės ESGK sekretoriato narys. Jis dalyvaus posėdžiuose be teisės balsuoti. Jis taip pat gali pirmininkauti posėdžiams, jei neįmanoma rasti kito kandidato.
   9.   Tarybos ir kiekvienos jos sudėties darbo tvarkos taisykles priima Valdymo komitetas.
   11 straipsnis
   Vadovas
   1.   Vadovas:

               a)

               yra atsakingas už ESGK veiklą;

               b)

               yra vienintelis ESGK teisinis atstovas;

               c)

               yra atsakingas už ESGK finansinį ir administracinį valdymą;

               d)

               pataria Valdymo komitetui ir tarybai bei remia jų darbą ir

               e)

               atstovauja ESGK mokymo ir švietimo veiklos klausimais tinklo viduje ir už tinklo ribų.

         2.   Į vadovo pareigybę kandidatūrą teikia asmenys, turintys pripažintų ilgalaikių ekspertinių žinių ir patirties mokymo ir švietimo srityje. Valstybės narės gali pasiūlyti kandidatūras į vadovo pareigybę. Sąjungos institucijų ir EIVT darbuotojai gali pateikti savo kandidatūras į šią pareigybę pagal taikomas taisykles.
   3.   Pirminės atrankos procedūra organizuojama vyriausiojo įgaliotinio atsakomybe. Pirminės atrankos komisiją sudaro trys EIVT atstovai. Jai pirmininkauja Valdymo komiteto pirmininkas. Remiantis pirminės atrankos rezultatais, vyriausiasis įgaliotinis pateikia Valdymo komitetui rekomendaciją su bent trijų atrinktų kandidatų sąrašu, sudarytu pirminės atrankos komisijos nustatyta prioriteto tvarka. Ne mažiau kaip pusė sąraše nurodytų atrinktų kandidatų turėtų būti valstybių narių atstovai. Kandidatai pristatys Valdymo komitetui savo viziją dėl ESGK, po to valstybių narių bus paprašyta įvertinti kandidatus slaptu balsavimu raštu. Vadovą kaip EIVT personalo narį skiria vyriausiasis įgaliotinis.
   4.   Vadovas visų pirma:

               a)

               imasi visų būtinų priemonių, kad būtų užtikrintas veiksmingas ESGK veiklos vykdymas, be kita ko, priima vidaus administracines taisykles ir skelbia pranešimus;

               b)

               rengia ESGK metinės ataskaitos preliminarų projektą ir jo darbo programos preliminarų projektą, kurie turi būti pateikti Valdymo komitetui, remiantis tarybos pateiktais pasiūlymais;

               c)

               koordinuoja ESGK darbo programos įgyvendinimą;

               d)

               palaiko ryšius su atitinkamomis valstybių narių valdžios institucijomis;

               e)

               palaiko ryšius su atitinkamais išorės subjektais, vykdančiais mokymo ir švietimo veiklą BUSP ir BSGP srityje;

               f)

               prireikus sudaro techninius susitarimus dėl ESGK mokymo ir švietimo veiklos su atitinkamomis valdžios institucijomis ir subjektais, vykdančiais mokymo ir švietimo veiklą BUSP ir BSGP srityje;

               g)

               atlieka visas kitas užduotis, kurias jam paskiria Valdymo komitetas.

         5.   Vadovas yra atsakingas už ESGK finansinį ir administracinį valdymą, visų pirma:

               a)

               rengia visus biudžeto projektus ir pateikia juos Valdymo komitetui;

               b)

               priima biudžetus juos patvirtinus Valdymo komitetui;

               c)

               yra leidimus suteikiantis pareigūnas ESGK biudžeto atžvilgiu;

               d)

               atidaro vieną ar kelias sąskaitas ESGK vardu;

               e)

               derasi dėl visų finansavimo susitarimų ir (arba) techninių susitarimų su Komisija, EIVT ar kuria nors valstybe nare dėl ESGK išlaidų finansavimo ir (arba) įvykdymo, pateikia juos Valdymo komitetui ir sudaro juos;

               f)

               padedamas atrankos komisijos, atrenka sekretoriato darbuotojus;

               g)

               veda derybas dėl sekretoriato darbuotojų delegavimo į ESGK ir ESGK vardu pasirašo pasikeitimus laiškais šiuo klausimu;

               h)

               veda derybas dėl darbo sutarčių su darbuotojais, kuriems mokama iš ESGK biudžeto, ir jas pasirašo ESGK vardu;

               i)

               apskritai atstovauja ESGK visų teisės aktų, turinčių finansinių pasekmių, tikslais;

               j)

               pateikia Valdymo komitetui ESGK metines finansines ataskaitas.

         6.   Vadovas už savo veiklą atsiskaito Valdymo komitetui.
   12 straipsnis
   ESGK sekretoriatas
   1.   Sekretoriatas padeda vadovui atlikti jo užduotis.
   2.   Sekretoriatas teikia paramą Valdymo komitetui, tarybai, įskaitant jos sudėtis, ir institutams administruojant, koordinuojant ir organizuojant ESGK mokymo ir švietimo veiklą.
   3.   Sekretoriatas teikia paramą ir padeda tarybai užtikrinant bendrą ESGK mokymo ir švietimo veiklos kokybę ir nuoseklumą ir užtikrinant, kad ji būtų suderinama su Sąjungos politikos pokyčiais. Visų pirma jis padeda užtikrinti, kad visi mokymo ir švietimo veiklos vykdymo etapai – nuo mokymo programos rengimo ir turinio iki metodinio požiūrio – atspindėtų aukščiausius galimus standartus.
   4.   Kiekvienas ESGK tinklo institutas skiria ryšių su sekretoriatu atstovą, kuris sprendžia organizacinius bei administracinius klausimus, susijusius su ESGK mokymo ir švietimo veiklos organizavimu.
   5.   Sekretoriatas glaudžiai bendradarbiauja su Komisija ir EIVT.
   13 straipsnis
   ESGK personalas
   1.   ESGK personalą sudaro:

               a)

               Sąjungos institucijų, EIVT ir Sąjungos agentūrų į ESGK deleguoti darbuotojai;

               b)

               į ESGK valstybių narių deleguoti nacionaliniai ekspertai;

               c)

               sutartininkai, kai į administracinio ir finansų asistento pareigybę nebuvo paskirtas nacionalinis ekspertas, patvirtinus Valdymo komitetui.

         2.   ESGK gali priimti stažuotojus ir atvykstančius stipendininkus.
   3.   Dėl ESGK darbuotojų skaičiaus, taip pat dėl ateinančių metų biudžeto sprendžia Valdymo komitetas; tas skaičius yra aiškiai siejamas su ESGK mokymo ir švietimo veiklos apimtimi ir kitomis 4 straipsnyje apibrėžtomis užduotimis.
   4.   Valstybių narių į ESGK deleguotiems nacionaliniams ekspertams mutatis mutandis taikomas vyriausiojo įgaliotinio sprendimas, kuriuo nustatomos taisyklės, taikytinos į EIVT komandiruotiems nacionaliniams ekspertams (6). Sąjungos tarnybos nuostatai tebėra taikytini darbuotojams, kuriuos į ESGK deleguoja Europos Sąjungos institucijos, įskaitant sutartininkus, kuriems mokama iš ESGK biudžeto.
   5.   Valdymo komitetas, remdamasis vyriausiojo įgaliotinio pasiūlymu, prireikus nustato sąlygas, taikytinas stažuotojams ir atvykstantiems stipendininkams.
   6.   ESGK darbuotojai negali sudaryti sutarčių ar prisiimti kitokių finansinių įsipareigojimų ESGK vardu, jeigu nėra gavę išankstinio rašytinio vadovo leidimo.
   III SKYRIUS

      FINANSAVIMAS

   14 straipsnis
   Nepiniginiai įnašai į mokymo ir švietimo veiklą
   1.   Kiekviena valstybė narė, Sąjungos institucija, Sąjungos agentūra bei institutas ir EIVT padengia visas išlaidas, susijusias su savo dalyvavimu ESGK veikloje, įskaitant atlyginimus, išmokas, kelionės ir pragyvenimo išlaidas bei išlaidas, susijusias su organizacine ir administracine parama ESGK mokymo ir švietimo veiklai.
   2.   Kiekvienas ESGK mokymo ir švietimo veiklos dalyvis padengia visas su savo dalyvavimu susijusias išlaidas.
   15 straipsnis
   EIVT parama
   1.   EIVT padengia vadovo ir ESGK sekretoriato priėmimo savo patalpose išlaidas, įskaitant su informacinėmis technologijomis, vadovo delegavimu ir vieno ESGK sekretoriato darbuotojo asistento delegavimu susijusias išlaidas.
   2.   EIVT suteikia ESGK administracinę paramą, būtiną jam siekiant įdarbinti ir valdyti savo personalą, taip pat vykdyti savo biudžetą.
   16 straipsnis
   Įnašas iš Sąjungos biudžeto
   1.   ESGK iš Europos Sąjungos bendrojo biudžeto gauna metinį arba daugiametį įnašą. Tuo įnašu gali būti visų pirma finansuojamos išlaidos, skirtos mokymo ir švietimo veiklai remti, valstybių narių į ESGK deleguotiems nacionaliniams ekspertams ir ne daugiau kaip vienam sutartininkui.
   2.   Orientacinė finansavimo suma, skirta su ESGK susijusioms išlaidoms padengti laikotarpiu nuo 2017 m. sausio 1 d. iki 2017 m. gruodžio 31 d., yra 700 000 EUR. Sprendimą dėl vėlesnių laikotarpių orientacinės finansavimo sumos priima Taryba, remdamasi Valdymo komiteto rekomendacija.
   3.   Atsižvelgdamas į 2 dalyje nurodytą Tarybos sprendimą, vadovas derasi dėl finansavimo susitarimo su Komisija.
   17 straipsnis
   Savanoriški įnašai
   1.   Konkrečios veiklos finansavimo tikslu ESGK gali gauti savanoriškų įnašų iš valstybių narių ir institutų arba kitų paramos teikėjų ir juos administruoti. Tokius įnašus konkrečiam tikslui paskiria ESGK.
   2.   Vadovas derasi dėl techninių susitarimų dėl 1 dalyje nurodytų įnašų.
   18 straipsnis
   Projektų įgyvendinimas
   1.   ESGK gali pateikti paraiškas dėl mokslinių tyrimų ir kitų projektų BUSP srityje. ESGK gali būti projekto koordinatorius arba dalyvis. Vadovas gali būti paskirtas į tokio projekto patariamąją valdybą. Jis gali deleguoti tą užduotį vienam iš Vykdomosios akademinės tarybos sudėčių pirmininkų arba ESGK sekretoriato nariui.
   2.   Pagal tuos projektus gaunami įnašai turi būti įtraukti į ESGK (taisomąjį) biudžetą, skiriami ir naudojami atsižvelgiant į ESGK užduotis ir tikslus.
   19 straipsnis
   Finansinės taisyklės
   ESGK finansuojamoms išlaidoms ir tokių išlaidų finansavimui taikomos priede pateiktos finansinės taisyklės.
   IV SKYRIUS

      KITOS NUOSTATOS

   20 straipsnis
   Dalyvavimas ESGK mokymo ir švietimo veikloje
   1.   Visų valstybių narių ir stojančiųjų valstybių piliečiai gali dalyvauti visoje ESGK mokymo ir švietimo veikloje. Veiklą organizuojantys ir vykdantys institutai užtikrina, kad tas principas būtų taikomas be išimčių.
   2.   Iš esmės ESGK mokymo ir švietimo veikloje taip pat gali dalyvauti valstybių, kurios yra šalys kandidatės stoti į Sąjungą, piliečiai ir, atitinkamais atvejais, kitų trečiųjų valstybių piliečiai ir organizacijų atstovai, visų pirma kai tai susiję su 4 straipsnio 2 dalies d punkte nurodyta mokymo ir švietimo veikla.
   3.   Dalyviai turi būti civilinio / diplomatinio / policijos / karinio personalo nariai, kurie sprendžia BSGP ir BUSP srities klausimus, ir ekspertai, kurie turės dalyvauti BSGP misijose ar operacijose.
   Dalyvauti ESGK mokymo ir švietimo veikloje gali būti kviečiami, inter alia, tarptautinių organizacijų, nevyriausybinių organizacijų, akademinių institucijų ir žiniasklaidos atstovai, taip pat verslo bendruomenės nariai.
   4.   ESGK kursą pabaigusiam dalyviui išduodamas vyriausiojo įgaliotinio pasirašytas pažymėjimas. Pažymėjimo išdavimo sąlygas nuolat peržiūri Valdymo komitetas. Tą pažymėjimą pripažįsta valstybės narės ir Sąjungos institucijos.
   21 straipsnis
   Bendradarbiavimas
   ESGK bendradarbiauja su tarptautinėmis organizacijomis ir kitais atitinkamais subjektais (pavyzdžiui, trečiųjų valstybių nacionaliniais mokymo ir švietimo institutais), visų pirma su nurodytais 5 straipsnio 2 dalyje, bet jais neapsiribojant, ir remiasi jų praktine patirtimi.
   22 straipsnis
   Saugumo nuostatai
   ESGK taikomos nuostatos, išdėstytos Tarybos sprendime 2013/488/ES (7).
   V SKYRIUS

      BAIGIAMOSIOS NUOSTATOS

   23 straipsnis
   Tęstinumas
   Taisyklės ir reglamentai, kurie buvo priimti siekiant įgyvendinti Sprendimą 2013/189/BUSP, tebegalioja šio sprendimo įgyvendinimo tikslais, jeigu jie suderinami su šio sprendimo nuostatomis, kol jie bus iš dalies pakeisti arba panaikinti.
   24 straipsnis
   Panaikinimas
   Sprendimas 2013/189/BUSP panaikinamas.
   25 straipsnis
   Įsigaliojimas ir galiojimo pabaiga
   1.   Šis sprendimas įsigalioja 2017 m. sausio 1 d. Jis peržiūrimas prireikus ir bet kuriuo atveju likus ne mažiau kaip šešiems mėnesiams iki jo galiojimo pabaigos.
   2.   Šis sprendimas nustoja galioti 2021 m. sausio 2 d.

      Priimta Briuselyje 2016 m. gruodžio 21 d.

            Tarybos vardu

            Pirmininkas

         M. LAJČÁK

      (1)  2005 m. liepos 18 d. Tarybos bendrieji veiksmai 2005/575/BUSP, įsteigiantys Europos saugumo ir gynybos koledžą (ESGK) (OL L 194, 2005 7 26, p. 15).

      (2)  2008 m. birželio 23 d. Tarybos bendrieji veiksmai 2008/550/BUSP, įsteigiantys Europos saugumo ir gynybos koledžą (ESGK) ir panaikinantys Bendruosius veiksmus 2005/575/BUSP (OL L 176, 2008 7 4, p. 20).

      (3)  2013 m. balandžio 22 d. Tarybos sprendimas 2013/189/BUSP, kuriuo įsteigiamas Europos saugumo ir gynybos koledžas (ESGK) ir panaikinami Bendrieji veiksmai 2008/550/BUSP (OL L 112, 2013 4 24, p. 22).

      (4)  Tarybos išvados dėl ESGP, 2903-ias Išorės santykių tarybos posėdis.

      (5)  2010 m. liepos 26 d. Tarybos sprendimas 2010/427/ES, kuriuo nustatoma Europos išorės veiksmų tarnybos struktūra ir veikimas (OL L 201, 2010 8 3, p. 30).

      (6)  2011 m. kovo 23 d. Sąjungos vyriausiojo įgaliotinio užsienio reikalams ir saugumo politikai sprendimas, kuriuo nustatomos taisyklės, taikytinos į Europos išorės veiksmų tarnybą komandiruotiems nacionaliniams ekspertams (OL C 12, 2012 1 14, p. 8).

      (7)  2013 m. rugsėjo 23 d. Tarybos sprendimas 2013/488/ES dėl ES įslaptintos informacijos apsaugai užtikrinti skirtų saugumo taisyklių (OL L 274, 2013 10 15, p. 1).

      PRIEDAS

         Finansinės taisyklės, taikomos ESGK finansuojamoms išlaidoms ir ESGK išlaidų finansavimui

      1 straipsnis
      Biudžeto principai
      1.   ESGK biudžetas, sudarytas eurais, yra aktas, kuriame kiekvieniems finansiniams metams nustatomos ir patvirtinamos visos ESGK pajamos ir visos ESGK finansuojamos išlaidos.
      2.   Biudžeto pajamos ir išlaidos turi būti subalansuotos.
      3.   ESGK pajamos arba jo finansuojamos išlaidos gali būti įvykdytos tik įtraukus jas į tam tikrą biudžeto išlaidų kategoriją.
      2 straipsnis
      Biudžetų priėmimas
      1.   Kiekvienais metais vadovas parengia biudžeto projektą kitiems finansiniams metams, kurie prasideda sausio 1 d. ir baigiasi tų pačių metų gruodžio 31 d. Į biudžeto projektą įtraukiami asignavimai, laikomi būtinais ESGK finansuojamoms išlaidoms tuo laikotarpiu padengti, ir pajamų, kuriomis turėtų būti padengtos tokios išlaidos, prognozė.
      2.   Asignavimai prireikus suklasifikuojami pagal rūšį ar tikslą į skyrius ir straipsnius. Projekte pateikiamos išsamios pastabos dėl kiekvieno straipsnio.
      3.   Pajamas sudaro valstybių narių ar kitų paramos teikėjų savanoriški įnašai, taip pat metinis įnašas iš Europos Sąjungos biudžeto.
      4.   Vadovas iki kovo 31 d. pateikia išsamią biudžeto ataskaitą dėl praėjusių finansinių metų. Iki liepos 31 d. jis pateikia Valdymo komitetui pasiūlymą dėl kitų finansinių metų biudžeto projekto.
      5.   Valdymo komitetas biudžeto projektą patvirtina iki spalio 31 d.
      6.   Jeigu ESGK gauna daugiametį įnašą iš Sąjungos bendrojo biudžeto, Valdymo komitetas patvirtina metinį biudžetą bendru sutarimu.
      3 straipsnis
      Asignavimų perkėlimas
      Nenumatytų aplinkybių atveju vadovas gali priimti sprendimą dėl asignavimų perkėlimų iš vienos 16 straipsnyje nurodyto įnašo biudžeto eilutės ar biudžeto išlaidų kategorijos į kitą, jeigu tie perkėlimai nesudaro daugiau kaip 25 % tų biudžeto eilučių ar išlaidų kategorijų, ir nuolat praneša Valdymo komitetui apie tokius perkėlimus. Asignavimų perkėlimai iš vienos biudžeto eilutės ar išlaidų kategorijos į kitą, kurie sudaro daugiau kaip 25 % biudžeto eilučių ar išlaidų kategorijų, pateikiami taisomajame biudžete Valdymo komitetui patvirtinti.
      4 straipsnis
      Asignavimų perkėlimai į kitą laikotarpį
      1.   Asignavimai, kurie reikalingi atlikti mokėjimams, susijusiems su teisiniais įsipareigojimais, prisiimtais iki finansinių metų gruodžio 31 d., perkeliami į kitus finansinius metus.
      2.   Iš savanoriškų įnašų gaunami asignavimai perkeliami į kitus finansinius metus.
      3.   Iš projektų gaunami asignavimai perkeliami į kitus finansinius metus.
      4.   Vadovas, gavęs Valdymo komiteto pritarimą, gali į kitus finansinius metus perkelti ir kitus biudžeto asignavimus.
      5.   Kiti asignavimai finansinių metų pabaigoje panaikinami.
      5 straipsnis
      Biudžeto vykdymas ir personalo valdymas
      ESGK savo biudžeto vykdymo ir personalo valdymo tikslu kiek įmanoma naudojasi esamomis Sąjungos administracinėmis struktūromis, visų pirma EIVT.
      6 straipsnis
      Banko sąskaitos
      1.   Visos ESGK banko sąskaitos atidaromos patikimose finansų įstaigose, kurių pagrindinės buveinės yra valstybėse narėse; jos atidaromos einamosios sąskaitos arba kaip terminuotos trukmės sąskaitos eurais.
      2.   Jokia banko sąskaita negali būti pereikvojama.
      7 straipsnis
      Mokėjimai
      Visiems mokėjimams iš ESGK banko sąskaitos atlikti reikalingi ir ESGK vadovo, ir kito ESGK personalo nario parašai.
      8 straipsnis
      Apskaita
      1.   Vadovas užtikrina, kad ESGK pajamų, išlaidų ir turto inventoriaus apskaita būtų tvarkoma laikantis tarptautiniu mastu pripažintų apskaitos standartų, taikomų viešajam sektoriui.
      2.   Vadovas pateikia Valdymo komitetui atitinkamų finansinių metų metines ataskaitas ne vėliau kaip kitų metų kovo 31 d., kartu pateikdamas 2 straipsnio 4 dalyje nurodytą išsamią ataskaitą.
      3.   Būtinos apskaitos paslaugos užsakomos.
      9 straipsnis
      Auditas
      1.   ESGK ataskaitų auditas atliekamas kasmet.
      2.   Būtinos audito paslaugos gali būti užsakomos.
      3.   Audito ataskaitos kartu su 2 straipsnio 4 dalyje nurodyta išsamia ataskaita pateikiamos Valdymo komitetui.
      10 straipsnis
      Patvirtinimas, kad biudžetas įvykdytas
      1.   Valdymo komitetas, remdamasis išsamia ataskaita, metinėmis ataskaitomis ir metine audito ataskaita, nusprendžia, ar patvirtinti, kad vadovas įvykdė ESGK biudžetą.
      2.   Vadovas imasi visų reikiamų veiksmų, kad Valdymo komitetas galėtų patvirtinti, kad jis įvykdė biudžetą, ir atsižvelgia į visas sprendimuose dėl biudžeto įvykdymo pateiktas pastabas, jeigu jų pateikta.


title: 2007/271/EB: 2007 m. balandžio 23 d. Komisijos sprendimas dėl Bendrijos finansinės paramos Tarptautinio epizootijų biuro 2007 m. konferencijai Siekiant likviduoti pasiutligę Eurazijoje

text:
3.5.2007

               LT

               Europos Sąjungos oficialusis leidinys

               L 115/22

      KOMISIJOS SPRENDIMAS

   2007 m. balandžio 23 d.
   dėl Bendrijos finansinės paramos Tarptautinio epizootijų biuro 2007 m. konferencijai „Siekiant likviduoti pasiutligę Eurazijoje“
   (2007/271/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 20 straipsnį,
   kadangi:

               (1)

               Sprendime 90/424/EEB nustatomos procedūros, reglamentuojančios Bendrijos finansinės paramos teikimą specialiosioms veterinarijos priemonėms, įskaitant technines ir mokslines priemones. Bendrija turi taikyti arba padėti valstybėms narėms ar tarptautinėms organizacijoms taikyti technines ir mokslines priemones, būtinas Bendrijos veterinarijos teisės aktų tobulinimui bei veterinarijos srities lavinimo ar mokymo plėtrai.

               (2)

               Tarptautinis epizootijų biuras (TEB) ėmėsi iniciatyvos organizuoti didelę konferenciją „Siekiant likviduoti pasiutligę Eurazijoje“, kuri įvyks 2007 m. gegužės mėn. Paryžiuje (TEB konferencija). Kadangi TEB konferencijos tikslas – toliau tobulinti 2005 m. vykusios TEB konferencijos Kijeve pateiktas rekomendacijas, TEB de facto turi išskirtinę teisę, kaip nurodyta 2002 m. gruodžio 23 d. Komisijos reglamento (EB, Euratomas) Nr. 2342/2002, nustatančio išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (2), 168 straipsnio c punkte; šiuo atveju nėra reikalaujama skelbti kvietimą teikti paraiškas.

               (3)

               Pasiutligė daugelį metų yra paplitusi keliose valstybėse narėse tarp laukinių gyvūnų, kurie yra infekcijos šaltinis kitiems gyvūnams užkrėsti ir kelia didelį pavojų žmonių sveikatai. Tos valstybės narės įgyvendino šios ligos likvidavimo ir laukinių gyvūnų oralinės vakcinacijos programas. Šių priemonių dėka liga buvo likviduota tam tikrose valstybėse narėse, tačiau tebėra paplitusi kitose valstybėse, kur likvidavimo programos tik neseniai pradėtos įgyvendinti.

               (4)

               Tos programos turės būti vykdomos, kol pasiutligė bus visiškai likviduota. Be to, programos turi būti toliau vykdomos tose valstybėse narėse, kurių sienos ribojasi su šalimis, kuriose pasiutligė vis dar yra paplitusi tarp laukinių gyvūnų.

               (5)

               Gyvūnų sveikatos sumetimais turėtų būti skatinamas bet koks veiksmas, kuris galėtų padėti priimti pasiutligės kontrolei ir jos likvidavimui Rytų Europos ir Centrinės Azijos šalyse reikalingus politinius sprendimus.

               (6)

               TEB konferencija galėtų padėti tobulinti galiojančius veterinarijos teisės aktus ir plėtoti lavinimą veterinarijos srityje bei mokymus dalyvaujančiose šalyse.

               (7)

               Todėl yra tikslinga TEB konferencijai skirti Bendrijos finansinę paramą. Reikėtų nurodyti maksimalią tokiai paramai skiriamų lėšų sumą ir paramos dydį. Bendrijos finansinės paramos lėšos skiriamos iš 17 04 02 01 biudžeto eilutės.

               (8)

               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         NUSPRENDĖ:
   Vienintelis straipsnis
   Bendrijos finansinė parama, kaip nustatyta Sprendimo 90/424/EEB 19 straipsnyje, kurios maksimalus dydis yra 25 % tinkamų finansuoti išlaidų, neviršijant 50 000 EUR, yra skiriama Tarptautiniam epizootijų biurui (TEB) su konferencija „Siekiant likviduoti pasiutligę Eurazijoje“, kuri įvyks Paryžiuje 2007 m. gegužės mėn., susijusios techninės ir mokslinės dokumentacijos išlaidoms padengti.

      Priimta Briuselyje, 2007 m. balandžio 23 d.

            Komisijos vardu

         Markos KYPRIANOU

            Komisijos narys

      (1)  OL L 224, 1990 8 18, p. 19. Sprendimas su paskutiniais pakeitimais, padarytais Reglamentu (EB) Nr. 1791/2006 (OL L 363, 2006 12 20, p. 1).

      (2)  OL L 357, 2002 12 31, p. 1. Reglamentas su paskutiniais pakeitimais, padarytais Reglamentu (EB) Nr. 1248/2006 (OL L 227, 2006 8 19, p. 3).


title: 2008 m. spalio 8 d. ELPA priežiūros institucijos sprendimas Nr. 637/08/COL, šešiasdešimt šeštą kartą iš dalies keičiantis procedūrines ir materialines taisykles valstybės pagalbos srityje

text:
11.6.2009

               LT

               Europos Sąjungos oficialusis leidinys

               L 148/55

         ELPA PRIEŽIŪROS INSTITUCIJOS SPRENDIMAS

   Nr. 637/08/COL
   2008 m. spalio 8 d.
   šešiasdešimt šeštą kartą iš dalies keičiantis procedūrines ir materialines taisykles valstybės pagalbos srityje
   ELPA PRIEŽIŪROS INSTITUCIJA (1),
   atsižvelgdama į Europos ekonominės erdvės susitarimą (2), ypač į jo 61–63 straipsnius ir 26 protokolą,
   atsižvelgdama į ELPA valstybių susitarimą dėl Priežiūros institucijos ir Teisingumo Teismo steigimo (3), ypač į jo 24 straipsnį ir 5 straipsnio 2 dalies b punktą,
   kadangi pagal Institucijos ir Teismo susitarimo 24 straipsnį Institucija įgyvendina EEE susitarimo nuostatas dėl valstybės pagalbos,
   kadangi pagal Institucijos ir Teismo susitarimo 5 straipsnio 2 dalies b punktą Institucija skelbia pranešimus arba gaires dėl EEE susitarime nagrinėjamų klausimų, jei tai aiškiai numatyta tame susitarime arba Institucijos ir Teismo susitarime arba jei Institucija mano, kad tai būtina,
   prisimindama Procedūrines ir materialines taisykles valstybės pagalbos srityje, Institucijos priimtas 1994 m. sausio 19 d. (4),
   kadangi 2008 m. liepos 8 d. Europos Bendrijų Komisija (5) patvirtino komunikatą dėl Valstybės pagalbos laivų statybai sistemos (6) pratęsimo ir pratęsė šių gairių galiojimą iki 2011 m. gruodžio 31 d.,
   kadangi šis komunikatas taip pat svarbus Europos ekonominei erdvei,
   kadangi reikia užtikrinti vienodą EEE valstybės pagalbos taisyklių taikymą visoje Europos ekonominėje erdvėje,
   kadangi pagal EEE susitarimo XV priedo pabaigoje esančio skyriaus „BENDRA INFORMACIJA“ II punktą, Institucija, pasikonsultavusi su EB Komisija, turi priimti aktus, atitinkančius EB Komisijos priimtus aktus,
   2008 m. rugsėjo 9 d. pasikonsultavusi su EB Komisija,
   primindama, kad 2008 m. rugsėjo 9 d. raštu Institucija paragino ELPA valstybes teikti savo pastabas šiuo klausimu ir kad EFTA šalys nepareiškė jokių prieštaravimų,
   PRIĖMĖ ŠĮ SPRENDIMĄ:
   1 straipsnis
   ELPA priežiūros institucijos gairių skyriaus „Valstybės pagalba laivų statybai“ galiojimo laikas pratęstas iki 2011 m. gruodžio 31 d. Valstybės pagalbos laivų statybai gairių 31 dalis išdėstoma taip:

      „Ši sistema bus taikoma nuo 2004 m. sausio 1 d. ir ne ilgiau kaip iki 2011 m. gruodžio 31 d. Šiuo laikotarpiu ją gali peržiūrėti Institucija.“

   Valstybės pagalbos laivų statybai gairių 1 išnaša išdėstoma taip:

      „Šis skyrius atitinka Bendrijos valstybės pagalbos laivų statybai sistemą (OL C 317, 2003 12 30, p. 11), Komisijos iš dalies pakeistą 2006 m. spalio 24 d. (OL C 260, 2006 10 28, p. 7) ir 2008 m. liepos 8 d. (OL C 173, 2008 7 8, p. 3).“

   2 straipsnis
   Tekstas autentiškas tik anglų kalba.

      Priimta Briuselyje 2008 m. spalio 8 d.

            ELPA priežiūros institucijos vardu

         Per SANDERUD

            Pirmininkas

         Kristján Andri STEFÁNSSON

            Kolegijos narys

      (1)  Toliau – Institucija.

      (2)  Toliau – EEE susitarimas.

      (3)  Toliau – Institucijos ir Teismo susitarimas.

      (4)  EEE susitarimo 61 ir 62 straipsnių ir Institucijos ir Teismo susitarimo 3 protokolo 1 straipsnio taikymo ir aiškinimo gairės, Institucijos priimtos ir išleistos 1994 m. sausio 19 d., paskelbtos OL L 231, 1994 9 3 ir EEE priede Nr. 32, 1994 9 3, p. 1. Gairės su paskutiniais pakeitimais, padarytais 2008 m. liepos 16 d. Toliau – Valstybės pagalbos gairės. Naujausia Valstybės pagalbos gairių versija skelbiama Institucijos interneto svetainėje http://www.eftasurv.int/fieldsofwork/fieldstateaid/state_aid_guidelines/

      (5)  Toliau – EB Komisija.

      (6)  OL C 173, 2008 7 8, p. 3.


title: 2010/685/ES: 2010 m. lapkričio 10 d. Komisijos sprendimas, kuriuo iš dalies keičiamas Europos Parlamento ir Tarybos reglamento (EB) Nr. 715/2009 dėl teisės naudotis gamtinių dujų perdavimo tinklais sąlygų I priedo 3 skyrius  Tekstas svarbus EEE

text:
11.11.2010

               LT

               Europos Sąjungos oficialusis leidinys

               L 293/67

         KOMISIJOS SPRENDIMAS
   2010 m. lapkričio 10 d.
   kuriuo iš dalies keičiamas Europos Parlamento ir Tarybos reglamento (EB) Nr. 715/2009 dėl teisės naudotis gamtinių dujų perdavimo tinklais sąlygų I priedo 3 skyrius
   (Tekstas svarbus EEE)
   (2010/685/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. liepos 13 d. Europos Parlamento ir Tarybos reglamentą (EB) Nr. 715/2009 dėl teisės naudotis gamtinių dujų perdavimo tinklais sąlygų (1), ypač į jo 23 straipsnio 2 dalį,
   kadangi:

               (1)

               Reglamentu (EB) Nr. 715/2009 nustatytos techninės informacijos, būtinos tinklo naudotojams, kad jie galėtų įgyti veiksmingą teisę naudotis sistema, apibrėžimo gairės.

               (2)

               Gairėse turėtų būti nustatyti skaidrumo reikalavimai, kad būtų galima užtikrinti veiksmingą teisę naudotis gamtinių dujų perdavimo sistemomis ir numatyti minimalias vienodų patekimo į rinką praktinių sąlygų garantijas.

               (3)

               Šiame sprendime numatytos priemonės atitinka Reglamento (EB) Nr. 715/2009 28 straipsnyje nurodyto komiteto nuomonę,

         PRIĖMĖ ŠĮ SPRENDIMĄ:
   1 straipsnis
   Reglamento (EB) Nr. 715/2009 I priedo 3 skyriaus tekstas pakeičiamas šio sprendimo priedo tekstu.
   2 straipsnis
   Šis sprendimas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   Jis taikomas nuo 2011 m. kovo 3 d.

      Priimta Briuselyje 2010 m. lapkričio 10 d.

            Komisijos vardu

            Pirmininkas

         José Manuel BARROSO

      (1)  OL L 211, 2009 8 14, p. 36.

      PRIEDAS

         „3.   Techninės informacijos, būtinos tinklo naudotojams siekiant įgyti veiksmingą teisę naudotis sistema, ir visų su skaidrumo reikalavimais susijusių taškų apibrėžimas, visuose atitinkamuose taškuose skelbtina informacija ir šios informacijos skelbimo tvarkaraštis

         3.1.   Techninės informacijos, būtinos tinklo naudotojams siekiant įgyti veiksmingą teisę naudotis sistema, apibrėžimas

         3.1.1.   Paskelbimo forma

                     (1)

                     Perdavimo sistemos operatoriai visą 3 skyriaus 1 dalies 2 skirsnyje ir 3 skyriaus 3 dalies 1–5 punktuose nurodytą informaciją pateikia:

                                 a)

                                 viešoje nemokamai prieinamoje interneto svetainėje, kurioje nereikalaujama registruotis ar kitaip nurodyti savo tapatybę perdavimo sistemos operatoriui;

                                 b)

                                 reguliariai ir (arba) nuolat atnaujindami duomenis; atnaujinimo dažnis turi atitikti vykstančius pasikeitimus ir paslaugos teikimo trukmę;

                                 c)

                                 patogia naudoti forma;

                                 d)

                                 aiškiai, nediskriminuojamai ir taip, kad ji būtų kiekybiškai įvertinama ir lengvai prieinama;

                                 e)

                                 tinkama atsisiųsti forma, suteikiančia galimybę atlikti kiekybinę analizę;

                                 f)

                                 nuosekliais matavimo vienetais, t. y. energijos vertės nurodomos kWh (esant normaliajai degimo temperatūrai 298,15 K), o tūrio vertės – m3 (esant 273,15 K temperatūrai ir 1,01325 baro slėgiui). Turi būti nurodomas pastovus konvertavimo į energijos vertes koeficientas. Be nurodytos formos, duomenys gali būti papildomai skelbiami ir kitais vienetais;

                                 g)

                                 valstybės narės valstybine (-ėmis) kalba (-omis) ir anglų kalba.

                     (2)

                     Perdavimo sistemų operatoriai laiku ir kuo greičiau pateikia gautus duomenis apie faktinius visos 3 skyriaus 1 dalies 2 skirsnyje ir 3 skyriaus 3 dalies 1–5 punktuose nurodytos informacijos pasikeitimus.

               3.1.2.   Skelbiamos informacijos turinys

         Perdavimo sistemų operatoriai skelbia bent šią informaciją apie savo sistemas ir paslaugas:

                     a)

                     smulkų ir išsamų įvairių siūlomų paslaugų ir mokesčių už jas aprašymą;

                     b)

                     įvairias šioms paslaugoms teikti sudaromų transportavimo sutarčių rūšis;

                     c)

                     tinklo kodeksą ir (arba) standartines sąlygas, kuriose nurodytos visų tinklo naudotojų teisės ir pareigos, įskaitant:

                                 1.

                                 suderintas transportavimo sutartis ir kitus susijusius dokumentus;

                                 2.

                                 jei reikia siekiant užtikrinti teisę naudotis sistema – visų šio priedo 3 skyriaus 2 dalyje apibrėžtų atitinkamų taškų dujų kokybės atitinkamų parametrų vertes, įskaitant bent bendrąją šilumingumo vertę ir Wobbe indeksą, taip pat atsakomybę arba konversijos sąnaudas tinklo naudotojams, jei dujų parametrai neatitinka nurodytų verčių;

                                 3.

                                 jei reikia siekiant užtikrinti teisę naudotis sistema – informaciją apie slėgio reikalavimus, susijusius su visais atitinkamais taškais;

                                 4.

                                 pertraukiamojo pajėgumo nutraukimo tvarką, įskaitant, jei taikytina, atskirų nutraukimų laiką, mastą ir eiliškumą (pvz., nutraukiama proporcingai arba pirmiausiai paskirtas pajėgumas nutraukiamas vėliausiai);

                     d)

                     suderintą perdavimo sistemos naudojimo tvarką, įskaitant pagrindinių sąvokų apibrėžtis;

                     e)

                     nuostatas dėl pajėgumų paskirstymo, perkrovos valdymo, draudimo kaupti atsargas ir pakartotinio naudojimo tvarką;

                     f)

                     prekybos pajėgumais antrinėje rinkoje taisykles perdavimo sistemos operatoriaus atžvilgiu;

                     g)

                     balansavimo taisykles ir mokesčių už disbalansą apskaičiavimo metodiką;

                     h)

                     jei taikoma, lankstumą ir paklaidas, įskaitomas į transportavimo ir kitas paslaugas jų atskirai neapmokestinant, taip pat papildomą lankstumą ir susijusius mokesčius;

                     i)

                     išsamų perdavimo sistemos operatoriaus dujų sistemos aprašymą ir šio priedo 3 skyriaus 2 dalyje apibrėžtus atitinkamus tos sistemos sujungimo taškus, taip pat sujungtų sistemų ar įrenginių operatorių pavadinimus;

                     j)

                     prisijungimo prie perdavimo sistemos operatoriaus eksploatuojamos sistemos taisykles;

                     k)

                     informaciją apie avarinius mechanizmus, kiek tai yra perdavimo sistemos operatoriaus atsakomybė, pvz., priemones, kurias vykdant gali būti atjungtos vartotojų grupės, taip pat kitas perdavimo sistemos operatoriui taikomas bendrosios atsakomybės taisykles;

                     l)

                     perdavimo sistemų operatorių suderintas sujungimo taškuose taikomas su tinklo naudotojų prieiga prie nagrinėjamų perdavimo sistemų ir tinklo sąveika susijusias procedūras, sutartas paskyrimo ir suderinimo procedūras, taip pat kitas sutartas procedūras, kuriomis nustatomos dujų srautų paskirstymo ir balansavimo sąlygos, įskaitant naudojamus metodus;

                     m)

                     perdavimo sistemų operatoriai skelbia išsamų metodų ir procesų aprašymą, įskaitant informaciją apie naudojamus parametrus ir svarbiausias prielaidas, daromas skaičiuojant techninį pajėgumą.

               3.2.   Visų su skaidrumo reikalavimais susijusių taškų apibrėžimas

                     (1)

                     Su skaidrumo reikalavimais susiję bent šie taškai:

                                 a)

                                 visi dujų įleidimo į perdavimo sistemos operatoriaus naudojamą perdavimo tinklą taškai ir visi išleidimo iš jo taškai, išskyrus išleidimo taškus, prijungtus prie pavienio galutinio vartotojo, ir įleidimo taškus, tiesiogiai sujungtus su ES esančia vieno gamintojo gamybos įmone;

                                 b)

                                 visi perdavimo sistemos operatorių balansavimo zonas jungiantys dujų įleidimo ir išleidimo taškai;

                                 c)

                                 visi taškai, kuriuose perdavimo sistemos operatoriaus tinklas sujungtas su SGD terminalu, fiziniais dujų skirstytuvais, saugyklomis ir gamybos įrenginiais, išskyrus, kai šiems gamybos įrenginiams tai netaikoma pagal a punktą;

                                 d)

                                 visi taškai, kuriuose konkretaus perdavimo sistemos operatoriaus tinklas sujungtas su infrastruktūra, reikalinga Direktyvos 2009/73/EB 2 straipsnio 14 dalyje apibrėžtoms papildomoms paslaugoms teikti.

                     (2)

                     Pavieniams galutiniams vartotojams ir gamybos įmonėms, kuriems netaikoma 3 skyriaus 2 dalies 1 skirsnio a punkte pateikta atitinkamų taškų apibrėžtis, bendra forma skelbiama bent kiekvienos balansavimo zonos informacija. Taikant šio priedo nuostatas pavienių galutinių vartotojų ir gamybos įmonių, kuriems netaikoma 3 skyriaus 2 dalies 1 skirsnio a punkte pateikta atitinkamų taškų apibrėžtis, grupė laikoma vienu atitinkamu tašku.

                     (3)

                     Kai taškus tarp dviejų arba daugiau perdavimo operatorių valdo tik atitinkami perdavimo operatoriai, o sistemos naudotojai nesusiję nei pagal sutartis, nei veiklos požiūriu, arba kai perdavimo sistema taškuose sujungta su skirstymo sistema ir tuose taškuose nėra sutartinės perkrovos, perdavimo sistemos operatoriams netaikomas įpareigojimas skelbti su tais taškais susijusius reikalavimus pagal šio priedo 3 skyriaus 3 dalį. Nacionalinė reguliavimo institucija gali reikalauti, kad perdavimo sistemų operatoriai skelbtų reikalavimus pagal šio priedo 3 skyriaus 3 dalį, susijusius su taškų, kuriems taikoma išimtis, grupėmis arba visais tais taškais. Tokiu atveju bendra forma ir reikšmingu lygmeniu skelbiama bent kiekvienos balansavimo zonos informacija, jei ta informacija prieinama PSO. Taikant šio priedo nuostatas tokių taškų grupė laikoma vienu atitinkamu tašku.

               3.3.   Visuose atitinkamuose taškuose skelbtina informacija ir jos skelbimo tvarkaraštis

                     (1)

                     Visuose atitinkamuose taškuose perdavimo sistemų operatoriai skelbia a–g punktuose nurodytą informaciją apie visas teikiamas pagrindines ir papildomas paslaugas (ypač maišymo, inertinių dujų įmaišymo ir konversijos informaciją). Ši skaitinė informacija skelbiama kasdien arba kas valandą: jos skelbimo periodas atitinka trumpiausią pajėgumų užsakymo ir (pakartotinio) paskyrimo atskaitos laikotarpį arba trumpiausią atsiskaitymo laikotarpį, už kurį skaičiuojami mokesčiai už disbalansą. Jei trumpiausias atskaitos laikotarpis yra ne viena diena, punktuose a–g nurodyta informacija pateikiama ir kasdien. Ši informacija skelbiama ir atnaujinama iškart, kai sistemos operatorius ją gauna (beveik realiuoju laiku):

                                 a)

                                 techninius srautų pajėgumus abiem kryptimis;

                                 b)

                                 bendrą sutartyse numatytą nuolatinį ir pertraukiamąjį pajėgumą abiem kryptimis;

                                 c)

                                 paskyrimus ir pakartotinus paskyrimus abiem kryptimis;

                                 d)

                                 turimą nuolatinį ir pertraukiamąjį pajėgumą abiem kryptimis;

                                 e)

                                 faktinius fizinius srautus;

                                 f)

                                 informaciją apie pertraukiamojo pajėgumo planinį ir faktinį nutraukimą;

                                 g)

                                 informaciją apie planinius ir neplaninius nuolatinių paslaugų teikimo nutraukimus ir tų paslaugų atkūrimą (sistemos techninę priežiūrą ir su ja susijusio nutraukimo tikėtiną trukmę ir kt.). Apie planinį nutraukimą paskelbiama bent prieš 42 dienas.

                     (2)

                     Visuose atitinkamuose taškuose 3 skyriaus 3 dalies 1 skirsnio a, b ir d punktuose nurodyta informacija skelbiama ne trumpesniam kaip ateinančių 18 mėnesių laikotarpiui.

                     (3)

                     Visuose atitinkamuose taškuose perdavimo sistemų operatoriai skelbia nuolat atnaujinamą pastarųjų penkerių metų informaciją, nurodytą 3 skyriaus 3 dalies 1 skirsnio a–g punktuose.

                     (4)

                     Perdavimo sistemų operatoriai kasdien skelbia išmatuotas bendrojo šilumingumo arba Wobbe indekso vertes visuose atitinkamuose taškuose. Preliminarūs duomenys paskelbiami ne vėliau kaip per tris dienas nuo atitinkamos dujų tiekimo dienos. Galutiniai duomenys paskelbiami per tris mėnesius nuo atitinkamo mėnesio pabaigos.

                     (5)

                     Perdavimo sistemų operatoriai kasmet skelbia visų atitinkamų taškų turimus, užsakytus ir techninius pajėgumus per visus pajėgumo teikimo pagal sutartį metus ir dar vienerius metus, ir ne trumpiau kaip ateinantiems 10 metų. Ši informacija atnaujinama ne rečiau kaip vieną kartą per mėnesį; atnaujinama dažniau, jei gaunama naujos informacijos. Skelbiama informacija turi atspindėti laikotarpį, kuriam pajėgumas siūlomas rinkoje.

               3.4.   Su perdavimo sistema susijusi skelbtina informacija ir jos skelbimo tvarkaraštis

                     (1)

                     Perdavimo sistemų operatoriai užtikrina, kad kasdien būtų skelbiama ir atnaujinama bendrojo antrinėje rinkoje (t. y. kai vienas tinklo naudotojas parduoda kitam tinklo naudotojui) siūlomo ir pagal sutartis teikiamo pajėgumo informacija, jei ta informacija prieinama PSO. Turi būti pateikiami šie duomenys:

                                 a)

                                 sujungimo taškas, kuriame parduodamas pajėgumas;

                                 b)

                                 pajėgumo tipas, t. y. įleidimo, išleidimo, nuolatinis, pertraukiamasis;

                                 c)

                                 kiek pajėgumo naudojimo teisių suteikta ir šių teisių galiojimo trukmė;

                                 d)

                                 pardavimo tipas, pvz., perdavimas arba paskyrimas;

                                 e)

                                 bendras pardavimo ir (arba) perdavimo sandorių skaičius;

                                 f)

                                 kitos perdavimo sistemos operatoriui žinomos sąlygos, kaip nurodyta 3 skyriaus 3 dalyje.

                           Tiek, kiek tokią informaciją teikia trečioji šalis, perdavimo sistemų operatoriams ši nuostata netaikoma.

                     (2)

                     Perdavimo sistemų operatoriai skelbia suderintas sąlygas, pagal kurias jie patvirtina pajėgumų sandorius (pvz., perdavimo ir paskyrimo). Šiose sąlygose turi būti nurodyti bent šie reikalavimai:

                                 a)

                                 standartizuotų produktų, kuriuos galima parduoti antrinėje rinkoje, apibūdinimas;

                                 b)

                                 pasirengimo laikas antrinės rinkos prekybos sandoriams įgyvendinti, patvirtinti ir (arba) registruoti. Jei vėluojama atlikti šiuos veiksmus, turi būti paskelbtos vėlavimo priežastys;

                                 c)

                                 pranešimas, kurį pardavėjas arba 3 skyriaus 4 dalies 1 punkte nurodyta trečioji šalis pateikia perdavimo sistemos operatoriui ir kuriame nurodomi pardavėjas, pirkėjas ir pajėgumo duomenys, nurodyti 3 skyriaus 4 dalies 1 punkte.

                           Tiek, kiek tokią informaciją teikia trečioji šalis, perdavimo sistemų operatoriams ši nuostata netaikoma.

                     (3)

                     Kiekvienas perdavimo sistemos operatorius už kiekvieną balansavimo laikotarpį kiekvienam tinklo naudotojui pateikia konkrečius preliminarius disbalanso dydžius ir individualaus tinklo naudotojo sąnaudų duomenis ne vėliau kaip per vieną mėnesį nuo balansavimo laikotarpio pabaigos. Galutiniai vartotojų duomenys taikant standartizuotus apkrovos profilius turi būti pateikiami per 14 mėnesių. Tiek, kiek tokią informaciją teikia trečioji šalis, perdavimo sistemų operatoriams ši nuostata netaikoma. Ši informacija pateikiama išsaugant komerciniu požiūriu neskelbtinos informacijos konfidencialumą.

                     (4)

                     Jei lankstaus dujų tiekimo paslaugos, išskyrus leistinąsias nuokrypas, teikiamos trečiosioms šalims, perdavimo sistemų operatoriai kasdien skelbia kitą dujų tiekimo dieną numatytą didžiausią lankstumą, užsakytą lankstumą ir rinkoje teikiamą lankstumą. Kiekvienos dujų tiekimo dienos pabaigoje perdavimo sistemos operatorius taip pat skelbia bendro kiekvienos lankstaus tiekimo paslaugos naudojimo ex-post informaciją. Jei nacionalinė reguliavimo institucija yra įsitikinusi, kad tokia informacija tinklo naudotojams galėtų suteikti galimybę piktnaudžiauti, ji gali nuspręsti netaikyti perdavimo sistemos operatoriui šio įpareigojimo.

                     (5)

                     Perdavimo sistemų operatoriai skelbia kiekvienos balansavimo zonos kiekvienos dujų tiekimo dienos pradžioje perdavimo sistemoje esantį dujų kiekį ir numatomą kiekvienos dujų tiekimo dienos pabaigoje perdavimo sistemoje būsiantį dujų kiekį. Duomenys apie numatytą dujų tiekimo dienos pabaigoje būsiantį dujų kiekį atnaujinami kas valandą visą dujų tiekimo dieną. Jei mokesčiai už disbalansą skaičiuojami už valandą, perdavimo sistemos operatorius perdavimo sistemoje esantį dujų kiekį skelbia kas valandą. Kaip alternatyvą perdavimo sistemų operatoriai skelbia kiekvienos balansavimo zonos kiekvieno balansavimo laikotarpio pradžioje esantį bendrą visų vartotojų disbalansą ir kiekvienos dujų tiekimo dienos pabaigoje numatomą bendrą visų vartotojų disbalansą. Jei nacionalinė reguliavimo institucija yra įsitikinusi, kad tokia informacija tinklo naudotojams galėtų suteikti galimybę piktnaudžiauti, ji gali nuspręsti netaikyti perdavimo sistemos operatoriui šio įpareigojimo.

                     (6)

                     Perdavimo sistemų operatoriai pateikia patogias naudoti tarifų apskaičiavimo priemones.

                     (7)

                     Perdavimo sistemų operatoriai bent penkerius metus saugo tikruosius visų pajėgumų sutarčių dokumentus ir kitą informaciją, susijusią su turimų pajėgumų apskaičiavimu ir teisės naudotis suteikimu, ypač konkrečiais paskyrimais ir nutraukimais, ir užtikrina, kad atitinkamos nacionalinės institucijos galėtų susipažinti su šiais dokumentais ir informacija. Perdavimo sistemų operatoriai privalo bent penkerius metus saugoti su 3 skyriaus 3 dalies 4 ir 5 punktuose nurodyta informacija susijusius dokumentus ir, reguliavimo institucijai pareikalavus, užtikrinti jai galimybę su jais susipažinti. Abi šalys laikosi komercinio konfidencialumo principo.“


title: 2004 m. lapkričio 22 d. Tarybos sprendimas 2004/795/BUSP, pratęsiantis Europos Sąjungos stebėjimo misijos (ESSM) vadovo mandatą

text:
25.11.2004

               LT

               Europos Sąjungos oficialusis leidinys

               L 349/56

      TARYBOS SPRENDIMAS 2004/795/BUSP
   2004 m. lapkričio 22 d.
   pratęsiantis Europos Sąjungos stebėjimo misijos (ESSM) vadovo mandatą
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 23 straipsnio 2 dalį,
   atsižvelgdama į 2002 m. lapkričio 26 d. Tarybos bendruosius veiksmus 2002/921/BUSP, pratęsiančius Europos Sąjungos stebėjimo misijos mandatą (1), ypač į jų 5 straipsnio 1 dalį,
   kadangi:

               (1)

               2003 m. gruodžio 5 d. Taryba priėmė Sprendimą 2003/853/BUSP (2), pratęsiantį Maryse DAVIET, Europos Sąjungos stebėjimo misijos vadovės, mandatą. Šio sprendimo galiojimas baigiasi 2004 m. gruodžio 31 d.

               (2)

               2004 m. lapkričio 22 d. Taryba priėmė Bendruosius veiksmus 2004/794/BUSP, pratęsiančius Bendruosius veiksmus 2002/921/BUSP, pratęsiančius Europos Sąjungos stebėjimo misijos (ESSM) mandatą (3).

               (3)

               Todėl ESSM vadovo mandatas taip pat turi būti pratęstas,

         NUSPRENDĖ:
   1 straipsnis
   Šiuo sprendimu pratęsiamas Maryse Daviet, ESSM vadovės, mandatas.
   2 straipsnis
   Šis sprendimas įsigalioja jo priėmimo dieną.
   Jis taikomas iki 2005 m. gruodžio 31 d.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2004 m. lapkričio 22 d.

            Tarybos vardu

            Pirmininkas

         B. R. BOT

      (1)  OL L 321, 2002 11 26, p. 51. Klaidų ištaisymas OL L 324, 2002 11 29, p. 76. Bendrieji veiksmai su pakeitimais, padarytais Bendraisiais veiksmais 2003/852/BUSP (OL L 322, 2003 12 9, p. 31).

      (2)  OL L 322, 2003 12 9, p. 32.

      (3)  Žr. šio Oficialiojo leidinio p. 55.